
PRÉFACE 



En donnani au puhlic hrcton un recueil de mes Pocsies, mon scul 
hut a été ïa glorification de la Bretagne et de notre langue fiationale, 
La plupart d*entre ces poésies ont déjd paru dans différents journaux 
et rcznies de Bretagne : Kroaz ar Vretoned (Saint-Brieuc)y rindé- 
pendance Bretonne ct TElecteur des Côtes-du-Nord (Saint-Brieuc), 
La Résistance (Morlaix), rHermine (Rennes), Le Clocher breton 
(Lorient), etc, et dans certaines revues gaJloises et provenfaïes, 
Un grafid nomh'e sont inédites. • * 

Qus ïe ïecteur ne s^attende pas â y trouver ïa traduction fran^aise, 
Je suis de Vavis de ceux qui prétendent que ïe hreton est â méme d'être 
compris sur notre soï, sans Vintcrmêdiaire d'une ïangue étrangère. 
Ce ïivre est fait avant tout pour ïe Peupïe hreton : j.joo.ooo itidi- 
vidus parïent encore en Artnorique ïa vieiiïe ïatigue ceïtique, et datis 
ce nomhre, iï est en u moment asse:^^ de personnes sacïjatit ïire cou- 
rammetit ïeur ïangue tnère, grdce aux écoïes etiseignatU ïa ïatigue, 
aux feuiïïes hretonties, aux hrocïmres, aux ïivres qui pémtrcnt de 
pïus en pïus dans ïes campagnes pour motiver cette décisiott qui tie 
pourra qtie pïaire aux Bretotis, et aux Ceïtes eti géttéraï. L'Association 
Bretonne et TUnion Régionaliste Bretonne (Kevredigez Broad 
Breiz) fotit ïeur oeuvre. Cependant, pour faciïiter ïa ïecture, fai 
marqué par des astériques * ïes tnots ou difficiies, ou ittusités dans 
certaines régions : â ïa fiti dti voïuttie est dottnée ïeur sigttification en 
fratigais, par ordrc aïpïjahéiique. 

FRANgois JAFFRENNOU. 



FR CYMRY 



a ddarknnant y llyfr hwn 



Dyma Uyfr newydd Odlau a Chaneuon yn yr iaith 
llydewig. Cofied pob Brythwn o bob tu i 'r môr fod 
y llyfr hwn yn caei ei ysgrifennu o gwbl at ogoniant 
y Celtiaid a 'u hieithoedd, ac at adsefydliad yr âch. 



Yr awdwr : 

F.J. 

KENTA LODEN 



I 



DEK GOURCHEMEN AR GWIR VREIZAD 



D 



A Vro en peb leac'h a veuli 
Ha dreist peb Bro all a gari 



He hano gand faê na lâri 
Na hano pez a zo enni. 

Gand da lioll c'halloud skoazelli 
Ar re a labour eviti. 

Ar brezounek a zifenni, 
Rag kalz zo oc'h hen argadi*. 

Er iez brezounek e komzi 
Hag en brezounek e skrivi. 

'N eun hevelep enor laki 
Bro-Vreiz, Iverzon, Bro-Gemri*. 

Da feiz, da greden a viri 
Evid Doue ma servjji. 

Ar pardoniou zarempredi, 
Sent koz Breiz-Izel a bedi. 

An dud difeiz a bellaï, 

Ouz ar framasoun e stourmi. 

Stourm ivez ouz ar vezventi 

Ha gand-se da Vro a zavi. 1 

AN DOUAR HAG AR BEZ 



The earth is a valley broad, that is shaded 
By storm and mist, and night. 

(T. Lloyd Jones). 

An douar a zo eun draonien ledan, tevalaet 
gand an arne, ar vorcn hag an noz. 



An DOUAR 

TRAONiEN c'hlac'harus, goloet 
Gand koumoul ha tevah*jen, 
Leac'n e ma ar bleùniou goevet 
Raktal m'o deuz savet o fenn. 
Leac'h ma brevet ar c'halounou 
Gand poan ar c'horf hag an ene, 
Leac'h 'ma skubet an dudigou, 
Vel delliou seac'h demeuz ar gwe. 
Ha p' o deuz o buhez bevet 
Er foUentez hag en ankcn, 
Eur mean-bez hepken, er vered, 
A lâr int eat 'kuit da viken ! 

Ar BEZ 

Er bez hon beuz hoU hon divez, 
laouankiz kerkoulz ha kozni, 
Paourentez ha pinvidigez 
Drem divalo ha koantiri. 
Eno *c'h efot holl, krisienien, 
Da vreina en deùn ar vercd 
Dindan c'hwec'h troatad douar ien 
E-tre pemp planken eun arched !... 



III 



AN AMZER GOZ 



Giziou, harp divcza hon Bro, 
Bemdeiz dioüzoc'h e kouez eur pez 
Hâ war ar maezou, tro war dro, 
Breiziz a vrema ho tilez ! 

Bevet hoc'h euz, ha bevet pell, 
En hon Bro garet, pell amzer, 
Arru eo ho mare mervel 
Ha nep n'hen gwel, na wel ket skler. 

Gweach-all, pa vize eur pardon, 
Pebez dudi ebarz ar Vro ! 
'Pad an deiz ar biniou o sôn, 
Tro d'ar c'hoariou, d'an danso ! 

Hogen 'raog dansou, ebatou, 
Vize pedet a wir galon, 
'Raog c'hoari vize pedennou 
Gweach-all, pa vize eur pardon ! 

Gweach-all c*hoaz,''barz ar pardoniou 
Anavezer ar baotred-vat 
Pa chachent war maout ar jeuiou 
E vize goude an ebat. 

Gweach-all marradek e vize 
Hag eur seizen d'ar c*haleta, 
Gweach-all vize leuriou neve, 
Vid an holl plijadur ha joa. 

Gweach-all, en korn an tan, d'an noz, 
Levriou santel vize lennet 
Ha kountet troiou ar re goz 
Hag emgannou ar Chouanted. 

Gweach-all, e-tal ar feunteniou 
'N em gribe ar gorriganed, 
Gweach-all, hed da hed al lannou 
E rede ar c'hornandouned. 

Hag ar beachour, o tremen 
Da zer an noz, el lannou doun 
A hadlavare eur beden 
Da gas an aoun 'meaz e galoun. 

Gweach-all e kleved dre 'n henchou 
Mouez skihruz ar c'houiteller-noz 
Hag e weled, dre 'r gwaremmou 
Goulouennou ar bugel-np^, 

Gweach-alL... Mez pez zo tremenet 
A zo tremenet evid mad, 
Falc'h an Amzer e deuz skoet.... 
Giziou dishenvel neuz peb oad. 

Siouaz ! Hon iez a choum hepken 
Deuz dilerc*h hon holl denzoriou, 
Mez en hon touez, vid hen difenn 
Tud kalounek c'hoaz a zavo ! 



IV 



MA ZELEN 



MA zelen e deuz seiz korden, 
Seiz kordennik, great gand reùn gwen. 
Ar ^'enta a zo da Zoue, 
Mestr war an douar hag an ne. 

An eil zo d'ar Werc'hez Vari, 
Mam da Zoue, hag hon mam ni. 
War an deirved e kanan Breiz, 
He iez, he c'hiziou hag he feiz. 

Ar hederved a zo d'an aod 
D'al listri ha d'ar mortolod, 
Mor, ha taran ha gorventen 
A gan ar bederved korden. 

War ar hemped ganan neuze 
Poan ha mizer an dud, noz-de, 
Mez ar c^lnveclived, raktal-raktal 
A gan levenez, dans ha bal. 

Ar sei^ed korden, mignouned 
Evid ar brezelliou oa gret, 
Evid ar brezelliou vize 
En hon Bro, eun amzer a oe. 

'Baoue maro ar Chouanted 
Hounnez n'e deuz ket bet sonet, 
Raoiet ez eo eur c'hantved zo, 
Ha hanter freget he reùno. 

Mez leac'h ez eus brenia, Breiziz, 
Da starda hounnez en he giz. 
Ra vezo dei da zôn brezel 
Eneb gwaskerien Breiz-Izel !.... 

AR VUHEZ-MA ZO AVEL 



Brasoc'h anken biskoaz n'am euz bet em buhe ! 
Skrivet e oa, skrivet en levr 'n Aotrou Doue ! 
Petra a dalvez klemm ? Ar boan, pa dremeno 

A raio leach d'eun all beteg eur ar maro. 
Evelse eo an den. Trubuilh, poan hag anken ; 
Pephini war ar bed an euz e dam loden. 

Mar na viche 'n esper o harpa ma buhe, 
PcU zo vichen maro, me iaouank koulskoudc ! 
Pell zo gand ar glac'har vichen bet diskaret, 
Mar na gievchen bepred eur vouezik o lâret : 
« Esper ! War lerc'h ar glao e deu an amzer vrav, 
Tomder goude arneu a zalc'h ieoten a-zav ! » 

Espcr!... Te zo goullo I Ar vrud a dremeno 
Vel an den, vel ar bed, ar vrud ivez varvo ! 
Hag en goucled an noz pa vezo kouezet holl 
Na choumo er goabren nemcd eun Dra digoll, 
Eun Dra,... Douc hepkcn, 'krciz e vrazder divcnt, 
War dismantr ar bcdou o rcna cvcl kent.... 

AR PEMP CHOAR W 



AR pemp c'hoar a oa bet ganet 
Er vro ma ia 'n Heol da guzet, 
Hag ebarz ar memeuz kavel 
E kouskechont o femp, pell-pell. 
Evurus oant, vel bugale.... 
O c'herent edo rouane 
War eur vro pirividik ha braz 
Leac'h na renaz ar Gaou biskoaz. 
Hogen sethu an avel-gwall, 
Houma a zo eun affer all... 
An tan, an tempest, ar Saozon, 
Hag arpemp c'hoar war aluzon. 
Ar pemp c'hoar zo dispartiet, 
Pephini diouz he zu taolet, 
Hâ tam ha tam, dre 'r c'hantvejou, 
Dishevelekêt o iezou. 



(i) Allégone aux Nations cehiques, et â leur Fédération. Cette idée a 
eu pour éminent propagateur un Celte de renom, M. Fournier d'Albe, de 
Dublin (Irlande). 

Unan ieaz d'an Hanter-Noz, 
D'eur vro a zo hanvet ar Skoz, 
Hag unan all d'an Iverzon, 
Bepred taget gand ar Saozon. 
En Bro ar Chambri, an deirved, 
Ouz troad ar meneziou gwasked, 
A glaskaz eul leac'h da repoz 
Mez war he lerc'h e red ar Saoz !, 
Ar bederved, en Keme-Veur 
A bellaaz *raog ar gwaleur, 
Hogen dinerz ha diskoazel, 
N*edo ket pell evid raervel I 
Hag ar bemped, evid teac'het 
Dirag he gwasker milliget 
A dreuzaz ledander ar mor 
Hag a ziskennaz en Arvor. 
En Bro Arvor e tiskennaz 
Bro ar gerrek, an dero braz, 
Hag epad meur a ganvejou 
E vevaz kreiz an emgannou. 



* 



Chwezek kantvet zo tremenet. 
"War ar pémp, peder zo manet. 
Peder manet... gwann, dic'halloud, 
Beuzet o buhez en hirvoud. 

E barz en Skoz hag Iverzon 
Int gwasket c'hoaz gand ar Saozon. 
Mez Bro-Garabri, dre 'n em difenn, 
Zo arru da zevel he fenn. 
Keme paour, sethu te maro.... 
Da c'hoarezed a skuill daêro ! 
Breiz a zihun : bet eo kousket... 
War he c'hein ieo ar Challaoued. 



* 



Hogen eun devez, devez braz, 
Eun avel bennag zigasaz 
D'ar peder c'hoar dispartiet 
Sonj euz o amzer dreraenet. 
Hag o c'houzout oant c'noaz peder, 
Daoust d'o chadennou, d'o fellder, 
En era gaozechont c'hoaz, eun deiz, 
Iverzon, Skoz, Karabri ha Breiz. 
Ha sethu perag ar Cheltied, 
*Vito da veza bet rannet, 
N'o deuz bepred 'med eur galoun, 
Nemed eur iez, iez ar Bretoun 1 

AN NEVEZ-AMZER 



ARRU eo an nevez-amzer, 
Gantan levenez ha sklerder : 
Taolet an euz ar goanv kaled 
E vantell wen a erc'h skornet. 

Arru eo an nevez-amzer, 
Bokedou leiz ar parkeier, 
Er gwez delliou, hag en o zouez 
Evned o kana : « Trugarez ! » 

Evnigou an nevez-amzer 
O teurel o c'han d'o c'hrouer, 
O lavarout, 'n o iezigou 
Da Zoue o meuleudiou. 

Sklerijen an nevez-amzer 

Laka lirzin al labourer : 

Sethu en e brajou ieot drù 

Hag heol, war lerc'h ar c'houmoul du. 



AN NEVEZ-AMZER 

Pac'h arru an nevez-amzer, 
E c'hoarz ar mor d'ar pesketaer ; 
Mui da spounta 'rag ar gwagju 
A vruzun, er goanv, ar bagou. 

Ar Barz, *pad an nevez-amzer 
A zilez telen ar c'hwervder ; 
*N e galoun adteu levenez, 
Na gano mui tristidigez. 

Da zistro an nevez-amzer 
E w^ler pebunan seder ; 
Hag an esper 'zav en kaloun 
An nep a zo eur g^^ir Vretoun. 

AR MOR 



Ti > E a blij d'in sellet 
-*■-*• Ouz ar môr kounnaret 
Pa zilamm eonennou 
War gern ar gwagennou ; 
Klevout ar gorventen 
O iudal 'uz d'am fenn, 
An avel o krozal 
Ha kurun o strakal. 

Klevout duhount, er mour, 
Trouz kanol ar sikour, 
O lârout, 'vouez uhel, 
E zo tud o vervel. 
Tud oc'h enebi c'hoaz 
Ouz ar gwagennou glaz 
An islounk o c'hoarzin : 
« D'in e vefoc'h mibin ! » 

Gwelout mortoloded 
En eur vagik pignet, 
O roevi gand kaloun, 
Raog ar gerrek dizaoun. 



« 

O roevi vid lemmel 
Ar re zo o vervel 
Digand kounnar ar mor 
Vid o lounka digor. 

Nag a denzor dibriz 
A guz al lano briz, 
Nag a gant a eskern 
A ziruill, bern war bern ! 
O mor, spount an dudou, 
Lounkerez an tadou, 
Te chench en huanad, 
Ar joa hag an eurvad ! 

Mez pa ve sioul ha lôr, 
Me gar eon gwen ar mor 
A zeu gand an avel 
Da Hpat ar rec'hel. 
Me gar an heol skedus 
Barz ar mor doun pa guz 
Ha pa zav d'ar beure, 
Vel lagad braz Doue. 

Me gar al lestrik kaer, 
Ken mistr ha ken seder 
Pa gleuz e arouden 
En dour du ar gwagen. 
Me gar an dud a vor, 
Merdaïdi Arvor, 
Tud a benn hag a feiz, 
Nerz ar Vro, enor Breiz 1 

BEZ AR PAOÜR 



A-DALEK e oad izella 
Betek devez e dremenvan, 
Siwaz ! N'em doa great 'med gouela 
Hep eur zell a druez warnan. 
Maro eo, ar paour keaz klasker, 
Dilezet, e-hun wararbed... 
O heuil e arched na weler 
Na par, na kar, na mignouned. 

Barz~ar vered, er c'horn pella, 
Dibled ez eo bet douarct. 
Ouz trouz an douar o ruilla, 
Lagad a-bed n'en deuz gouelet. 
Mean-bez a bed a-z-iouc'h d'e benn 
Vid rei dac'houzout e hano... 
Netra ! 'Med eun tammik tosen 
E ma ar ieot glaz o c'holo. 

Eno, na vez gwelet nepred 
NikuD, daoulinet war ar bez 
O pedi vid an dilezet 
Bevet ha marvet disanvez, 

Eno na glever a voueziou 

Nemed re an evned bihan 

O vouskana er g^\'ezigou 

Eur werz, war eun ton a glemvan. 

Paour reuzeudik ! Enkrez marvel 
Dreholl e teuz bet, disprizet ; 
Mez brema 'z oud en eur bed gwell 
Gand Doue e-hun kurunet. 
A-z-iouc'h d'az korf mar na weler 
Garrek livet na meanerez, 
War da benn duze, en oabl skler 
Ez eus eur gurunen berlez ! 

AR BLOAZ NEVEZ 



KERDU, gand e erc'h hag e skorn 
A zeu da c'holo ar prajou ; 
En noriou, avel ar gwalorn 
A hirvoud e huanadou ! 

Ar bloaz koz zo o vond endro, 
Sonet, kleier, 'ma o tremenn 
Sonet, kleier, dreuz d'an oablo, 
Dreuz d'ar voren ha d'ar gliz ien. 

Teac'h, hini koz, kam ha pleget ; 
Ro buan plas d'ar bloaz nevez ! 
Sethu hcn^ skedus 'n e c'hened 
Oc'h antreal en e balez. 

Gantan c'hoantegez ha pec'hed 
N'o devo ken a zigemer. 
Er bloaz-ma vezo pellaet 
An hoU sonjezonou dister. 

Na vezo gwelet, barz ar vro, 
Nemed an Urz hag ar Gwirioun, 
Ha pebunan a lakeo 
Eur vuhez nevez 'n e galoun. 

Breiz a vezo gwelet tinan 
Trugarez da nerz he mibien, 
Pell an diegi, ar c'hlemvan, 
Brema e fell labourerien. 

Ar bloaz nevez a zigaso 
An treac'h da iez koz ar Breizad (i), 
Me glev en pevar c'horn ar Vro 
Sôn skiltrus trompill an argad! 

. . . Sonet, kleier, dreuz d'an oabk) 
Dreuz d'ar voren ha d'ar gliz ien ! 
Ar bloaz koz zo o vond endro, 
Sonet, kleier, a bouez ho penn. 



(i) L*année 1898, en efFet, fut une année prospère pour la langue 
bretonne, grâce â la fondation de rUnion Régionaliste bretonne h Morlaix. 

AR CHENTA GWENNILI (0 



(Da Varz AN « AOD GWEN »). 



ARRU out c'hoaz, gwennili gaer, 
Gand da gan ken c'houek, ken scder, 
D'embanna an nevez-amzer, 

Deus gwennili ! 
N'euz ket eul lapous er gwabrenn 
Skanvoc*h e gorf, koantoc'h e benn, 
Pephini, d'az gwel, 'zeu lawen ! 

— Toui, toui, toui ! 'me 'r gwennili. 

Ha ! Me wel mad e c'hoanteez 

Da neizik koz, brema difrez, 

En korn prennestr ma c'halatrez, 

Paour gwennili ! 

Neo ket me, vid gwir, hen tennaz ! 
Ar stourm, ar glao hen dibegaz 

Ha tam dre dam hen diskaraz. . . 

— Toui, toui, toui ! 'me 'r gw^ennili. 

(i) M. Auguste Cavalier, Directeur de la Résistance de Morlaix, a traduit 
C^tte poésie en langue d'Oc. 



AR c'henta gwennili 33 



Gwennili, ehan da oueled (i) 
Unan nevez a vezo gret 
Kaerroc'h vid araog gwarniset, 

Choum ganeomp-ni ! 
Me bresto d'id ma frennestro, 
Me raio pri, te vasono, 
Me glasko koat, te hen savo ! 

— Toui, toui, toui, *me 'r gwennili. 

Gwennili, peleac'h lezout-te 
Da vignouned a varlene, 
Holl eveld-out lawen ha iê, 

Lâr, gwennili ? 
Daoust hag ez int-hi hoU maro 
Ha da lezet da-hun beo ? 
Kement-se a viche garo ! 

— Toui, toui, toui ! 'me 'r gwennili. 

Perag eta gwennili geaz 

E teac'hez ouzoun ? N'am doujez ! 

Choum ! mar 'dout eun emzivadez, 

Me 'z karo mui ! 
Me oar e teuz eur galoun c'hlan, 
Dinam vel da gorf e-hunan, 
Tra boull. . . emesk an dud breman ! 

— Toui, toui, toui, 'me 'r gwennili. 



(i) Evid « da ouela ». 

Meur a dra c'hwero c'houzanviz 
'Baoue eur bloaz ha n'az gweliz, 
Meur a dra iskiz a weliz, 

O gwennili ! 
Daoust ha c'houi ivez a-weachou, 
Gwennilied euz an nevou 
Ho peuz da c'houzanvi poaniou ? 

— Toui, toui, toui ! 'me 'r gwennih. 

Me garche, lapousik lawen 
War da eskell mond d'ar gwabren 
Betek uhelderou an nen, 
*üz d'hon bed-ni ! 
Moned er-meaz euz e boaniou 
Dilezel e c'hoantegeziou, 
Kana 'veld-oud 'uz d'ar boblou ! 

— Toui, toui, toui ! 'me 'r gwenniU. 



XII 



ARVAR* HA GWIRIONEZ 



BARZ, lavar d'in petra deui 
Goude ma vi diskennet er bez ? 
Barz, lavar d'in da beleac'h 'z-i, 
Nijet euz da galoun ar vuhez ? 
Daoust hag en oabl, e-pad mil vloaz 
Choumo da ene da darnijal, 
Daoust hag en do anken ha gloaz 
Ebarz eul leadi spountus ha teval ? 
Daoust ha gand ar c'horf e teuio 
Da vreina en douar evel d-an ? 
Ha gand ar pri e kemmesko 
Vid beza spered bleuniou an han ? 
Pa vezo da gorf er vcred 
Lâr d'in peleac'h vezo da ene ? 
D'an heol, d'al loar, pe d'ar stered 
A ielo hen da ren eur vuhe ? 
Allaz ! Na pegen kriz d'an den 
Sonjal en eur spountus ar maro, 
D'an den e ma ar mâr* 'n e benn, 
Na oar da betra stard e kredo ! 

Koulskoude !... Pegen brao kredi 

E vezo eur vuhez peurbadus*, 

Eur vuhez vid ar re-fall kri 

Hag evid ar re-vad* evurus ! 

Kredi zo. 'n Doue en iievou . 

Just e gounnar, just e garantez 

A raio divez d'ar poaniou 

Hon beuz da c'houzanvi er vuhez ! 

Kredi a zo eur Baradoz 

Leac'h hon bezo dudi da viken 

Leac'h na welimp na deiz na noz 

Na glac'har, na trubuill, nag anken ! 

Leac'h e vezo hon eneou 

Gand re ar zent hag ar verzerien, 

Leac'h e kanimp c'hoaz hon gwerziou, 

An elez o c'hoari an delen !... - 

Eur Baradoz d'ar Vretouned 

Euz an daou du d'ar môr islounkus* 

Leac'h, da zôn telen ar Varzed 

Kanimp, 'pad an amzer beurbadus ! 

Leac'h e vimp c'hoaz gand Aneurin (i), 

Gand Marzin (2), Ossian (3), Mynyddog (4), 



(i) Aneurin — Barde breton des premiers siècles. 

(2) Marzin (Merlin) — Barde et enclianteur. 

(3) Ossian, Barde écossais, auteur de chants célèbres dont Macpherson 
s'est fait le traducteur ou Tinterprète. 

(4) Mynyddog (Menezog), Barde gallois du xix* siécle.' • * ' • 

Gand Luzel (i), Ar Skour (2), Islwyn (3), 

Ha gand Ar lan (4), Proux (5), ha Brizeok (6) ! 

. . .Da eo gand an ene kredi, 

Da eo gand ar spered huvrea^ : 

Goullo eo eur vuhez dispi 

Ha ien ar galoun ne oar lcana. 



(i) Luzel, le plus graiid Barde bretoii du xik* siècle. 

(2) Ar Skour, le Barde de Ru.nengol. 

(3) Islwyn, célèbre Birde gallois mystique, dont les oeuvres ont été 
publiées dernièrement par M. Hdwards, directeur de la revue « Cymru ». 

{.\) Le Jan, Barde et écrivaiu breton. 

(5) Proux, le Barde de Cornouailles. 

(6) Brizeux, poète frangais et Bard: aussi dans son Telen Arvor, 

XIII 



AN NEVOU 



It is uothing tnie but Hcaven. 
(Tliomas Moore). 

N'eus netra wir med an Nevou. 
(Tomas Meur). 



AR bed a zo eur skeuden dremenus 
Hag eun draonien a enkreziou ; 
Mousc'hoarz ar joa, daèrou 'n Anken klemmus 
Liez a zo arveziou* touellus : 
N'eus netra wir nied an Nevou ! 

Faoz eo ivez ar c'hloar hag he brazder, 
Faoz ez eo an hoU enoriou ; 
Karantez, spi, braventez ha kaèrder. 
A zo bleuniou a falc'h an Ankou ter : 
N'eus netra wir med an Nevou ! 

Ni zo er bed evel merdaïdi, 
Luskellet gand ar gwagennou, 
Endro d'eomp ar strifou o virvi 

Hag an dud paour, drehoU, o 'n em dibri, 
N'eus netra wir med an Nevou ! 



Gwall-c'hwero eo ar vuhez a renomp, 
Mesket ha treuzet a zaêrou, 
Chwcro ez eo ar madou c'houlennomp 
Chwero ivez an eurvad a glaskomp : 
N'eus netra wir med an Nevou ! 

Hervez ar bed, kalz a draou a zo mad 
Evid pellaat an ankeniou ; 
Mez evidoun n*ez eus med daou eurvad, 
Harpa ma Bro e-kreiz tan an argad 
Ha lakaat m' esper en Nevou ! ! 

XIV 



DAEROU EMZIVAD 



N'ed euz den o klevout ma c'hleni, 
Paour emzivad ! * 
An daêrou a ruill war ma drem 

Zo daêrou gwad ! 
N'am euz den mui vid frealzi* 

Ma ran-galoun, 
Den d*am zikour da c'houzanvi, 
Den da zelaou ma garmou kri, 
Kar na mignoun ! 

Gweach-all am boa eun tiegez 

Leun a eurvad, 
A garantez, a levenez, 

Gand mam ha tad. 
Peb tra 'mize, pa c'hoanteen, 

Bugel seder, 
Mignouned 'moa, amezeien, 
Ha ganto holl e c'hoarien 

Ken dibreder I 

Allaz ! Ma zad a zo maro, 

Ma mam ivez, 
Falc'het gand an Ankou garo 

Didnigarez. 
Brema 'z oun ma-hun war ar bed 

Hep kar na par, 
Ma-hun, gand peb den dilezet, 
Gand ar vugale harluet, 

Gwaleur digar ! 

Pephini a dro kein brema 

Pa glev ma lev ! 
Mez ma mam lavare d'in 'moa 

Eun Tad en nev ! 
« Hennez zo truezus, 'mezi, 

Pa vin maro 
Ped anezan pa c'houzanvi 
Hen a iac'hao da c'houli !... 

Mab, kenavo ! » 

la, ma mammik ! Me hen pedo 

D'am skoazella 
Ha d'am digas prestik d'am Bro, 

Brciz-Izella ! 
Da hadrei d'in ma lochik kled 

En korn ar c'hoat, 
Ha d'am lezel c'hoaz da weled 
Ar vered leac'h eo douaret 

Ma mam, ma zad ! 



XV 



AR BAOUREZ 



EN eul loch dizolo, disto, hanter-gouezet 
Tri-ugent vloaz a oa e veve Marc'haret. 
Gweach-all, pa oa iac'h c'hoaz, c'hounee he buhe, 
Mez brema, kani ha fall, n'all ken mond da vale... 
Gweach-all, war dek leo dro na gonized med outi : 
« Pegoulz teui Marc'haret d'ober eur gwel d'hcn zi, 
Da neza an neud-ze, da zibuna heman, 
D'ober krezou nevez, pa 'z eo arru ar goan ? 
Pegoulz eta teuio ar wella kounterez 
Plac'h ar marvaillou brav, dudi an tiegez ? » 
Mez allaz ! Marc'haret n'alle ken mond endro : 
War eur c'holc'hedik plouz e ma, tost d'ar maro... 

— « Demad, Marc'haret koz ; ha penaoz 'ma ar bcd ? 
Meuz-aoun ez oc'h gwall glan pa ne zavet-hu ket ? » 

— « An derzien dom, aotrou, a zev ma izili, 

Me a gav d'in e ma ma fenn paour o virvi ! » 

— « Ha den en dro d'eoc'h ! Koulskoude 'peuz mibien 
A c'hallfe, 'n ho kozni, frealzi hoc'h anken ? » 

— « la, daou am boa gweach-all, niez n'am beuz mui, allaz, 
Eat int Qr-mQaz ar Vro, war-zu ^v c'heariou braz 

Hag ankouaet o deuz o mam vad, ar baourez, 
E devoa o maget gand c'houezen he buhez ! 
Doue d'o fardono ! Eur verc'h 'moa c'hoaz, aotrou, 
Hounnez a oa feal d'he mam goz 'n he foaniou, 
Mezsiwaz ! Gweld am beuz, en eun toull ar vered, 
Diskenn he c'horfik paour, dinam ha dibec'hed. » 

— « Mez ho mignounezed ? N'ho peuz-hu ket unan 
Da zond da rei frealz d'eoc'h, en ho klemvan ? » 

— (( Pa oan vid labourat, ma mestr oa ma mignoun, 
Mez brema, pa 'z oun klan, den na dosta ouzoun. 
Mez ô ! Sellet, sellet !... Na welet ket, duze, 

Eur sklerijen dispar o luc'ha barz an ne ? 

Me wel... Pellaat a ra ar vuhez drubuillus, 

Me wel ma merc'h karet er Baradoz, eùrus ! 

Ma mibien... kenavo ! Kenavo ! M'ho pardon ! 

Deut d'ar gear... M'ho stardin c'hoaz war bouU ma c'halon ! 

Ar baourez zo kousket. He daoulagad a zer ; 
War he fas roufennet e red eur c'hoarz seder. 
Kousket mad eo, vid gwir, rag na zihunaz ken. 
Doue 'noa achuet he foan hag he anken. 



XVI 



KADOUDALL 



AR « Spont » a rene war Vro-Chall 
Holl a oa rù ha leùn a wad. 
Ar vouirevien oa o vragal 
Vel loened gwez, ebarz ar c'hoat, 
Peb tra blege, hag an Danton, 
Tan an ifern en e galon, 
Oa eur spouron evid peb den : 
Ar chafod a oa e vevel 
Hag an « dibennerez » marvel 
Ha stleje dre-holl an anken. 

Keit ha ma oa an holl er spont 

Hep kredi moned d'ar brezel 

Ereiz a weled oc'h eneb-dont, 

« Eleac'h saotra, kentoc'h mervel ! » 

— « Savet, paotred an Arvorik, 

'Ma soudarded ar Republik 

Eneb d'eoc'h o tond, gand kounnar, 

E maint o toned d'ho koapât, 

Me wel o zrem lù gand ùf gwad. . . 

Ra zavo nep bennag am c'h: r \ n 

Neuze, diouz gweled ar maezou 
E teuaz eun den kalounek 
An hardiziegez 'n.e zellou 
Ha war.e deod ar brezounek ! 
War e dal, a c'hloar lugernus, 
E oa, gand an Treac'h peurbadus 
Lakeat ar merk ar c'haêrra : 
Dalek liammou e gavel 
Doue gasaz El ar Brezel 
Da veza e warez* gwella. 

Da vouez Kadoudall, ar vro hoU 
Zavaz gand kaloun hag herder : 
Ar Vretouned, bodet 'n eur stroll, 
Zo eat d'argadi o gwaller. 
E-pad eiz vloaz e vrezeljont 
Hag en meur a gann e treac'hjont 
War armeiou ar Challaoued ; 
Kadoudall gand e vagadou 
Chouanted, mibien al lannou, 
Na grene dirag den er bed. 



Tizet eo dre drubarderez 
Ha taolet eo bet cr prizoun ; 
Mez na klem na tristidigez 
Na zeuaz e-meaz e galoun. 
— « Mar plegez, eme Vonapar, 
Me roio d'id eur garg dispar. 

Em armeiou vezi mestr braz ! » 
— « Biken ne zilezin ma Bro, 
Eviti kepken mc gouezo ! » 
Hag an deiz war lerc'h e varvaz ! . . . 

Maro ar Mestr ! Mez e envor 

A chouni bepred 'n hon c'halouno : 

Marteze hon do ar viktor. 

Marteze Arzur hadteuio ! 

Gwelet ez eo bet dorn Doue 

O rei a-nevez ar vuhe 

Da vroiou pell e oa kouezet : 

O lakât c'hoaz ar galounder* 

En tud aounik ha dibleder, 

Zeblante maro da vepred 1 ! 

XVII 



EVURUSTED 



I 



LAVAR d'in-me, Avel glemmus 
A hirvoud en dro d'ar c'hoajou 
Peleac'h 'ma ar Vro evurus 
Leac'h na skuiller ket a zaêrou ? 
Peleac'h e ma an draonien gled 
Kollet ekreiz ar c'hlazenen, 
Pell euz trouz trubuillus ar bed 
Leac'h e ma an holl dud lawen ?. . . 
An Avel a respont neuze : 
« Morse na weliz ar Vro-ze ! » 



II 



Lavar d'in-me, Dônder ar môr 
A guz tenzoriou diniver, 
Anvezez-te eur Vro, digor 
D'ar blijadur ha d'ar sioulder ? 
Eul leac'hik, barz en eur vro bell, 
Glaz, ha leùn a evurusted. 

E-leac'h na c'houez ket an avel, 
E-leac'h na sko ket ar c'hlenvcd ? 
Ar gwag respont, gand eun drouz dôn : 
« Euz ar Vro-ze na gleviz sôn ! » 

Lavar d'in me, Loar an nevou, 
Gand da zrem glân* hag alaouret 
A ro sklearijen d'an noziou 
Pa vez kousket peb den, er bed, 
Lavar d'in-me hag en da dro 
Ac'h euz gwelet eur Vro diboan, 
Eur vro n'anvez ket an daêro, 
Eur vro na glev ket a glemvan ? 
Al loar a guzaz er gwabren... 
N'anveze Bro 'bed evel-hen. 

IV 

Lavar d'in, Ankou didruez 

Pa ne oar Avel, Loar, Dônder, 

Hag eun tu bennag anvezez 

Eur Vro eleac'h e ver seder ? 

Daoust hag en tu all d'ar maro 

Ez eus eur vuhez dudius, 

Leac'h na glever ket a c'harmo, 

Leac'h 'ma ar re vad evurus ? 

Hag an Ankou, grind eur vouez kre : 

— « Ar Vro-ze. 'mezan, zo en Ne ! » i 



j 



XVIII 



AR RE-IENET 



(D*AM MIGNOUN AR BaRZ T. Ar GaRREK), 



N*EN doa ket ugent vloaz, ha dija e ene 
Na grede ken da van, na d'ar wir garante, 
Na d:'ar joa, na d'ar blijadur ; 
N'en doa ket ugent vloaz, ha dija an dispi* 
A skoe e vuhez o paouez digerii 
Fleuren roet d'ar breinadur. 

Truez e oa gwelout e galoun ken ienet 

Pa oa c'hoaz e zorn gwen, en levr an Tremenet 

O trei an deillenen genta ; 
Truez e oa gwelout e ene ken difez 
Trenket gand ar gwaleur, brein gand ar fallentez, 

Debret gand ar mâr ar c'hwerva. 

Beza ienet!... En eur veva beza maro ! 
Gwelout gand an avel diskaret bep eil tro 
An hoU esperiou a eurvad ; 



• 

Gwelout ar gozni voal hag an eskern kammet 
O toned, pa gaver ar re all en iec'hed, 
O Doue ! Nag ar wasa stad ! 

Beza ienet !... Bale war-raog en kreiz an noz ; 
Gwelout da bep kammed o tigeri eur foz 

Hag en he gweled, an Ankou . . . 
Klevout a bep kostez eur stroll moueziou klemmus 
O hirvoudi ken trist hag eur glaz truezus 

Digaset war an aveliou ! 

Kaout eun tal roufennet pa dleche c'hoaz c'hoarzin, 
Daoulagad kleuz ha du leac'h daoulagad lirzin, 

Eur vreac'h dinerz, eur c'hein pleget : 
Kaout eur galoun varo, leun a dristidigez, 
Pa dieche lammout c'hoaz gand lawenidigez 

Bete terri he gwasied ! 

Beza ienet I... Kasaat peb tra, kasaat ar bed ! 
Na welout a bep tu nemed dremmou* kaled, 

En em santout seac'ha en beo ; 
Gwelout en peb fleuren eur prev oc'h hi c'hrigna, 
Gwelout ar fall dreholl ha na garout netra, 

Na c'houlen na rei na reseo !... 

Beza ienet ! . . . Beva 'n eur c'hervel ar Maro ; 
Mond war vôr ar vuhez hep kavout a borzio 
Da ober eun dihan h^pken ; 

Beza bransigellet gand avel ar gwalorn 
Hep kavout eur mignoun hag hep gwelout eun dorn 
E tresek d'eoc'h oc'h astenn ! 



O, klemmet ar re ze, klemmet ar re ienet, 
Ar re skoVnet o c'hreiz ha hint nevez c'hanet, 

War o g^\'aleur skuillet daêrou ! 
Troet ho trem d'eze, roet d'eze skoazel, 
Doue ho pennigo mar mouget ar sparfel 

A grign en beo o c'halounou !... 



XIX 



GWIR VREIZIZ W 



(Respouni an AoT. Garrek (Tar c*han a ^o araog,) 



B 



EZA zo, vid gwir, va minion, 
Meur a spered, meur a galon 
Koz 'rog an oad ; 
Mcur a gorf iaouank daoubleget 
En beo gand prenv ar bez peget, 
Dinerz, diwad. 



Eur gwall avel an deuz c'houezet 
Hag ar bleuniou zo paouezet 

Da daol c'houez vad, 
Hag e kavont, pebez truez ! 
Chwero froez gwezen ar vuez 

Arog tanvat. 

D'ar re-ze, dal ket rei skoazel 
Lapous troc'het e ziou askel 
Na nijo ken, 

(i) Le Clocher hretouy octobre 1898. 

Na derven gam na zigrommo 
Na gwad ienet na hadtommo, 
Biken, biken 1 

Mez, en gin, a zo tud nerzuz 
'N o gwazied gwad tom ha ruz 

Feiz en o c'hreiz 
En o spered eur gwir greden, 
'N o c'halon vel eur stereden 

Karantez Breiz ! 

Eon vel dir, krenv vel houarn, 
Sevel reont 'tre o daouarn 

Baniel o bro, 
Banicl an amzer dremenet, 
Ar iez, ar c'hiziou 'neuz renet 

O zud maro ! 

Frealzi ra kalon Breizad 
Gwelet ar sort bugale vad 

'Tifenn o mam, 
Hag sonjal o deuz dibabet 
Etouez holl lodennou ar bed 

Ar gwella tam. 

War re-ze na drec'ho biken 
Nag ar skuizder, nag an anken 

Hed o bue ; 
O fenn zalc'hfont soun dreist ar fank, 
Ha te zo, va minion iaouank 

Unan outê. 

(Ar Garrek.) 



XX 



AN DAOU CHRENADER (0 



OANT o haddont, treac'het an Arme Vraz, 
Maro 'n hanter, ha mervel reent c'hoaz ! ' 
An erc'h a oa ledet war an douar, 
Nep a gouske warnan varve, hep mâr... 

An nev oa du hag an erc'h a goueze 
Drù, ien, garo, lem evel eur c'hleze.... 
Ha war o lerc'h ar Russed, a vanden, 
Laze ar re a vane en dachen. 

Daou Chrenader, <laou zoudard rust ha koz, 
Trist, hep eur gir, a gerze kreiz an noz. 
Unan lâraz, erfin : « Kollet mad omp !... 
Diskaret eo ar Mestr ! Frans na welfomp ! 

Na welin niui ma bro dous Breiz-Izel, 
Gouliet oun, treuzet en peb ezel : 
'C'h an da vervel !! Mignoun, harpa ma fenn, 
Ma c'hourvezin ama, barz an erc'h ien. » 

(i) Henveledigez ledan eu? ar B^ir? alUmand Ifyine ; « Dte ^wei Greno' 

Ar Grenader zo kouezet war an hent. 
Hag e vignoun, drek-an, a skrign e zent : 
« Russ milliget !... Lazet d'in ma mignon ! 
'Boue pemzek vloaz ni gaiid Napoleon I » 

— « Mignoun, te oar, kriz ez eo d*in mervel 
Pell deuz al leac'h a zougaz ma c'havel, 
Mez mar welez hon Mestr, an Impaler, 
Gra d'ezan iouc'h vid ar paour grenader ! 

Pa vin maro, kleuz gand bek da zabren 
Eun touU er skorn, m'allin repoz ma fenn 
Hep aoun ar Russ... hep aoun rag ar bleizi : 
Eno kousko en peoc*h ma izili. 

O, koulskoude !... Mar deufe *n Impaler 
En dro d'e drôn, mar deufe 'n Arme gaer 
Da hadtremen eun deiz da zond aman, 
Ma cliorf maro a zavfe clioaz, kredan ! 

Pa glevin c'hoaz an drompilliou o sôn 
Hag uz d'am fenn o vond Napoleon, 
Neuze, ma breur, me zavo c'hoaz d'an neac'h 
Gand an arme me a gerzo d'an treac'h.... 

Esper am beuz ! . . . Laka 'ta em c'hichen 
Ma shako du, ma fuzuU, ma zabren, 
Laka ivez a-ziouc'h d*am c'haloun skuiz 
Ar groaz-enor am boe en Austerli;;. 

Eur gir ouspenn. Mac*h ez c'hoaz da Gerne, 
Ma c'hourc'hemen d'am gwreg, d'am bugale ; 
Eur zell d'am Bro,... sac*het eo ma c*halon, 
Kenavo d'id !... lou da Napoleon ! » 



An hini all a gleuzaz en erc'h ien 
Eun troaiad touU gand laonen e zabren, 
Ha keid ma oa o tiskenn e vignoun, 
Eun huanad zave *nieaz e galoun. 

XXI 



PELL E MAONT ! 



A AuGUSTE Cavauer, 
Secrétaire du Félihnge Latin. 



j^E leac'h em oc'h, mignouned koz 
ïr A zeue da gounta bemnoz 
En dro d'an tan 'pad ar goanv ien 
Pa iude 'meaz ar gorventen ? 
Me a glev eur vouez o respont : 
« Pell e maont, pell e maont ! » 

Ha c'houi, ma mignouned skoliou 
Kenvreudeur a blijaduriou 
Diouc'h pe du oc'h euz c'houi troet 
Stur al lestr oa d'eoc'h roet ? 
Me a glev eur vouez o respont : 
« Pell e maont, pell e maont ! » 

Darn a zo en eun douar pell 
Ankouaet ganto Breiz-Izel, 
Darn a zo eat war ar môr braz, 

Bemdeiz en riskl da gaout gloaz ).. 
Me a glev eur vouez o respont : 
« Peli e maont, pell e maont ! » 

Darn ail o deuz evid biken 
Nijet d'eur vro muioc*li lav^en ! 
Er vered e kouskont brema, 
Maro da viken d'ar bed-ma. 
Me a glev eur vouez o respont : 
« Pell e maont, peil e maont ! » 

Na ciioum ken 'med eun nebeudik 
Ha c'lioaz e teac'liint bremaik, 
Eun nebeud da gaozeal c'hoaz 
Euz an amzeriou dremenaz. 
Ha hint ivez e lavaront : 
« Pell e maont, pell e maont ! » 

Mez em c'haloun zo eun andret 
Vid an deveziou tremenet, 
Eul Ieac'hik kled hag a viro 
Sonj ar re zo pell pe varo ! 
Mez allaz ! n'allont mui haddont, 
Re bell 'maont, re bell 'maont ! 

XXII 



TROUZ AN AVEL 



PEGEN trist eo klevet 
Er prenestrou serret 
An avel gounnaret ! 

Vel mouezik eur bugel 
O klem en e gavel... 
Vel eun evn o vervel ! 

Truezus he hirvoud 

Vel skrij skiltrus eun toud* 

O iudal war e voud. 

War an doen hijet 
Me glev ar vein torret, 
Stalafou digoret... 

Hir eo he mouez garo 
Evel galv ar maro 
Pa sko war hon dorio. 

E iud trugarezus 

Zo eur c'hlem truezus 

Leuskfe eur paour mezus. 

En he zrouz disterran 

Me gav d'in e klevan 

Klem eur paour kreiz ar goan ; 

Klem eur paour o c''houlen 
Eun tammik aluzen, 
Rag an erc'h a zo ien I 

Pegen trist eo klevet 
Er prenestrou serret 
An avel gounnaret !... 

XXIII 



PEOCH AR GALOUN 



BRAO eo beza, 'pad.eur retred, 
Sioul, hon-hunan dirag Doue ; 
Hen adori evid Roue, 
Ha Idrout gand eur feiz kaled : 
Me zo ho pugel da vepred ! 

Deuz ar mintin, pa zihunan 
Me a glev richan an evned, 
Eur beufik bihan 'meuz klevet 
Ar beurevez-ma o kanan ; 
Ha d'am zro ivez e pedan. 

Dirag ma frenestr e welan 
Ar môr braz o tond war an aod 
Hag o skei bepred an tornaod. 
E drouz peurbadus a glevan 
Krevoc'h vid ar c'hlem al lemman. 

Trouz ar môr a zav hon clialoun 
War-zu an nev, uhel, uhel ; 
Me blij d'in hirvoud an avel 
Mesket gand iud ar gwagou doun : 
Ma Doue, roet d'in pardoun ! 

2* 

Peger kaer beza hon-hunan 
Dirag ar môr braz ha Doue I 
An Tad Peurbadus, ma c'hallfe 
Beza hevelekêt aman, 
Gâvfe e skeud er môr, kredan !... 

Sioulder ar Retred, peoc'h santel, 
Glanded* sakr ar manatiou, 
Souezi ret hon sperejou I 
Ar c'hloar zo eur c'haouad avel. 
Mez c'houi zo madou eur bed gwell ! 

AUaz 1 Perag n'allan me ket 
Choum da viken er peoc'h ama, 
Pedi noz ha deiz, ha gouela !... 
Rapari dalc'hmad er retred 
Eur vuhez karget a bec'hed ! 

Nan ! Doue am galv en leac'h all, 

Kenavo d'id, ti evurus, 

Me ia er vuhez drubuillus I 

... Gwerc'hez santel, demeuz peb gwall, 

Me ho ped bepred d'am diwall !... 

MamU ar Val-André, 26 a Ebrel 18^8, 

XXIV 



UNANOMP HON DORNIOU (') 



(POÉSIE DÉDIÉE AUX FÉLTBRES.) 



PA stagaz eun devez a anken 
Hon Breiz deuz rouantelez Chall 
E kollchomp, siwaz, vid birviken, 
Ar Vro n'allemp ket hi diwall. 
En Sant Aubin, emgan gwaleürus, 
Breiziz lezaz o frankizo : 
Hogen 'n o c'halounou buhezus 
E choumaz karantez o Bro. 

Nag a gant a vroadou heget 
E kavomp ni war an douar I 
An Nerz p'e deuz al Leal treac'het 
A chench an Eur\^ad en glac'har. 
A bep tu, pa daolan ma zellou 
E welan poblou gwaleürus 
Oc'h esaat, dre glem o fedennou 
Truezi o zreac'her lorc'hus. 



(i) Publiée avec traduction languedocienne de M, Cavalier dans « TAr- 
ijianac Mountpelieirenc,.i899 », ..,_.., 

Bretouned paour, dilerc'h euz ar ouenn, 
Breudeur da Vretouned Tremor, 
Pegert kaled eo hon flaneden, 
Pegen gwasket hon bro Arvor ! 
Hon iez a gaser 'meaz ar skoliou, 
Klask a rer beuzi hon broad*, 
Hini ha hini gouez hon giziou 
Vel ar ieot a falc'her er prat. 

Choui ivez, Provansiz kalounus 
Ho peuz da stourmi vid ho pro. 
lez kaer Oc, bet gweach all ken skedus 
Zo bet prest da goueza maro. 
lez ar Challaoued, zo nerzusoc'h 
Hi hege breped hep paouez, 
Dindan digarez ober krevoc'h 
Ar Frans unanet en he fez. 

Eezomp sonj ! Raog beza Gollaoued 
Ni oa Provansiz ha Brciziz, 
Hag hon Mam-Vro a dleomp karet 
Dreist ar broiou all a bep giz, 
Enor d'hon c'henvroiz hep aoun 
O deuz prezeget 'n o iezou, 
Kanet o Bro deuz kreiz o c'haloun, 
Hi difennet en hoU stourmou. 

Enor d'ar Barz ken brudet Mistral 
A ganaz sôniou ken lirzin, 
Hag enor ivez d'e genvrcur all, 
Ar Bw ten^r ha sioul, Jasmin» 

Dom ouz dorn 'z eont gand Ariuhel ' 
A veulaz kement bro an Drouiz 
Ha gand Brizeok, Barz Breiz-Izel, 
A gane « Marie » hep diskuiz. 

Enor c'hoaz d'ar brcur Savinian 
Savetaer ar Provansek : 
Ho iez c'houek, brema, bennoz d'ezan, 
Tisker er skol vel ar gallek. 
.... Ar savetaer-ze c'hortozomp 
Mez dont a rei, raog pell e vô, 
Rag gand hon zadou e lavaromp : 
« Ar marc'heg Arzur hadbevo ! » 

Eur ministr bennag a drouskroze, 
N'euz ket pell c'hoaz, en kear Pariz : 
« Ma karchen, 'mezan, me a lazfe 
En eun taol krenn iez ar Vreiziz ! 
Eur gerik hepken d'am skolaerien 
Hag e varvfe iez ar Bretoun, 
Mez er Provans kavfen stourmerien 
A lakfe neac'het ma c'haloun ! » 

Gwall vuan ez eet, ministred, 
Me gred oc'h-hu doueou braz ! 
Eur gerik hepken oc'h euz lesket 
Ha Breiz diouztu kaer a gouezaz !... 
Bêt sonj ama zo ioulou houarn, 
Kalounou krcv, pennou kaled, 
Vid klevout iud an avel gwalarn 
Ni na vczomp ket spouronet ! 

Ar boblou bihan, tammou broiou, 
O deuz urz da weld an heol 

Urz da weld douja o frankizou, 

Da herzel o iez d'en em goll ! 

Unanomp hoU eta hon nerziou, 

Paotred a Vreiz hag a Brovans ! 

Ouz hon c'hlevet, en fonz o beziou 

Hon zadou drito gand fizians. 

Neuze vezo kanet 'n hon iezou, 
Tad meur a gantved da zoned, 
Douar an dero hag ar brug )u, 
Douar an heol, ar joaüsded. 
Neuze vô c'hoaz klevet 'n ho tier 
Viel an Troubadour lawen 
Ha war griben du hon lanneier 
Ar Barz o c'hoari an delen ! 

XXV 



AR POATRINER 



ME lavaraz d'ezan, evid hen frealzi, 
Rag ar boatrinerien o deuz bepred ar spi*, 
« Bah ! mignoun, an dra-ze na vezo man a-bed ! » 
E vuzellou oa gwen, e dal a oa skornet, 
E vizied hir-voan ha daoubleget e gein : 
Eur paz seac'h lavare e skevent a oa brein, 
Ha mare da vare ar c'hlanvour c'hlaourenne 
Dre dakennou gwad rù, ar rest euz e vuhe... 
Koulskoude valee^ ha dibri mad zoken, 
Hag e lavaren me : « Eun tani paz eo hepken ! » 
Hogen hen, o teurel warnoun e zell maro 
A grozmolaz, gand eur vouez izel, mez garo, 
En eur stoka, dispi, e viz ouz e goste : 
« Er skevent.... emezan. Ma bez a zo a:(e ! » 

XXVI 



HUNVRE 



Et ez int holl e-kuit ! Et int holl ! Na chôm mui 
Eur mignoun pe daou da goraz c'hoaz 

Dcmeuz an deveziou a c'hlac*har, a zudi, 
Euz an amzer a dremenaz. 

Pa 'n em gavan er gear, goude eur c'himiad pell 
E welan dre-holl ar gwelec'h* I 

Allaz I War ma bro-me neuz c'hwezet eun avel 
Ha na c*hweze ket enni dec'h I 

D'ar vered pa zougan neuze ma c^hammejou, 

Nag a gant a hano karet 
A welan a bep tu wnr gerrek ar beziou ! 

Ar re-ze hoU o deuz bevet. 

Aoun a grog en poell an den 
Pa wel dirag-an ar maro... 
Ama 'ma kear ar Birviken 
Ha rouantclez an Anko ! 

Aze ive nic a ielo 
Goude eur vuhez kemmesket 
Da gouska hed an amzerio 
Kousk ar re a zo tremenet. 

Ha *benn eur c'hantved, marteze, 
Pe nebeutoc'h, eun tremeniad 
O lenn ar skrid vô war ma be 
A lavaro : « Eur barz breizad », 

Sethu holl ! Benn eur c'hantved all 
Eur penn o ruilla vô gwelet 
En eur garnell leun a c'houez fall 
Pe 'n eur c'horn kollet eur vered. 

Hag unan bennag, o trec'ha 
War e rukun, hen kemero : 
« Er c'hiz 'ma pe er c'hiz-ze oa, 
Mez penn piou oa ? » Den na oaro. 

TONKADUR (0 



Peb den an deuz e donkadur 
Red eo d'czan kerzet war an hent bet merket 
Red eo da bephihi trci ha distrei e stur 
Leac'h ma kemenn dVzan eur Reol dizanvezet. 

O nag a blaneden c'haro 
A zo war an douar e-mesk an dudou keaz ! 
Ni zo ama evel an delliennou maro 
A hij hag e tihij an avel, hep paouez ! 

War aod ar môr ho peuz gwelet 
Bugale barz an treaz o kleuza toulligou, 
Mez bremaik al lano a zeuio, kounnaret, 
Hag a skubo labour ar c'heaz bugaligou. 

Nag a weach ive welomp-ni 
An den paour o sevel burzudou a bep tu ! 
Mez an Tonkad a zeu buan d'o distruji, 
Ha deuz an esper kaer a ra eur bern ludu, 

(i) TonHad ou TonHadur =^ Destinéct 



J 

Tonkadur ! O galloud tewall ! 
Deuz peleac'h e c'houezez ken garo war ar bed ? 
Da daoliou zo digar, da lagad a zo dall, 
N'anvezez eürusted, iaouankiz, na gened ! 

Galvet gand eun Tonkadur dall 
Da zond euz an Netra war môr doun ar vuhez 
Hep hon c'hoant adarre omp stlapet er bed all, 
Tud gwan ha dic'halloud ! Planeden didruez ! 

Man da c'hort6z euz hon breudeur, 
Man da rei d'eo, nemed daérou, geriou gouUo, 
Man da c'houlen nebleac'h..., med truez ar gwaleur.... 
Hogen hema a zo bouzar vel ar Maro !! 



^ww^A^^^v^^^^n 



XXVIII 



WAR AR REIER 



AVEL c'houez d'am skouarn, avel al lannou, 
Dindan da alan e pleg ar boudou, 
Ha nia fcnn en tan, ma c'haloun serret, 
E sellan trist ouz an nev koumoulet. 

Pegoulz vezin me douget bet 'an ne, 
Silet ma spered en avel beure, 
Pa vouzkan tener war bleùn ar parkou 
Vel pa vez ennan o klemma moueziou ? 

Avel al lannou, a dremen aman 
A-ziouc'h d*ar reier, ma-hun az klevan, 
Ma-hun !... N'euz nemed ma c'hi paour feal 
£-kichen ma zreid gand mall o chilpal. 

Hon gwel zo harzet, man med koümoul du 
Er gwabren divent* boutet a bep tu . . . . 
Ar re-ze a ia leac'h eo great d'êo mond 
Eun deiz d'o c'haser e rentefont kond. 



WAR AR REIER J^ 



Me ivez c ian gand ma fkdenen 

Vel koumoulou teo an nê ziouc'h d'am fenn, 

Da glask en leac'h all an evurusted 

Na vez ket kavet aliez er bed. 






II i 

a 



Reier gwez Kernc, ha daoust ha gweach-all 

War ho kribennou Gwenc'hlan pe Riwall 

O deuz great kana kerden o zelen 

Ar niemez avel o sôn ziouc'h d'o fenn ?... 

Ar morc'houez a frê ma bleo dihijet 
Meur a galoun barz an deuz entanet, 
Kalounou barzed a zo hoU maro 
Kalz anêo n'eo ket manet o hano !.... 



I 



Ha sethu perag e karan klevet 
Mouez an aveliou en oabr kemmesket, 
Aveliou a gan vel telennou nê 
Pa dremenont war meneziou Kerne. 

DANS AN TEUZED 



M 



ATiLiN oa hano *r sôner 
Reud war e dreid hag e dal ter. 



Pa gleved e zac'h *n eur pardon 
E vize lawen peb kalon. 

Pa vize war e varriken 
D'ar merc'hed e rê lagaden, 

Ken a lâre re goant ar vro 
Gand eun tam rù war ho chodo : 

« Matilin a zo eur paotr koant 
A vale skanv hag a zôn drant ! » 



II 



Eun drouz sklent a zo bet klevet 
Kreiz an noz du-dall o toned. 

Eur drouz skiltr vel mouez ar gawen 
Pa skrij war bek ar c'hoz derwen. 

Mez n'eo mouez touded na gwrac'hed, 
Mouez eur biniou, na lâran ket. 

Mouez biniou 'r sôner MatHin : 
Hema neuz evet re a win. 

« Matilin paour, biskoaz den c'hoaz, 
Dre lann Kenekan dremenaz ; 

Ken divezad, da hanter-noz, 
Den a-bed na dreuzaz ar roz I 

Matilin paour, mar am c'hredez, 
Diwall d'ober bugalerez I » 

— ff Bugalerez me na rin ket, 

Gand hoc'h hent et, niar am c'hredet » 



Ha Matilin el lannek dôn 
Bepred o sôn vel 'n eur pardon, 



III 



— « Matilin, sôn eun dans d'eomp-ni, 
'Raog mond ac'hann eun dans a ri ! 

Eun dans vid ar c'hornandouned, 
Rag ganto holl ez out kelc'hiet. » 

Ar biniou 'zôn, skiltrus ha hir 
Trouc'hus ha lem evel an dir, 

Ha Matilin 'n e zao seac'het 

A c'hoUez, a c'houez vel eun daonet. 

— « Sôn bepred, sôner Matilin, 
Varc'hoaz ganeomp te evo gwin ! ! » 

Sutel ar biniou a strake 

Hag ar sac'h-ler a hirvoude. .... 



— « Sôn c'hoaz, sôn c'hoaz, sôner lirzin I 
Arru sklerijen ar mintin .... » 



IV 

An deiz war-lerc'h zo bet kavet 
Eur c'horf marv el lann astennet ; 

Eur biniou freget 'n e gichen, 
Dineuz, diswriet, dilanchen ; 

Hag en e dro, er pri moulet, 
Roudou treid bihan an teuzed ! ! 

KAN PLOUIAN 

{Savet cvid Gouelioti bra^ Sant Gwennole). 
14 a viz Eost 1898. 



ToN : Bale Ar:^ur» 



A n'ac'h euz ket klevet, den-vor, 
O sevel euz kein an Arvor 



•H 

Eur c'han dudius ha digor ? » 



— « Kleviz. Ouz ar gerrek uel 
Zo deuet din, war an avel 
Eur c'han e langach va c'havel. 

Hag ar c'han-ze a lavare 

En gwerziou kaêr vel re an nê : 

Enor ha meul da Wennole ! » 

— « Ha c'houi, tud ar meneziou kreiz 
A glevjoc'h-c'houi, d'ar goulou dciz 
Ekleo eur c'han en iez hor Breiz ? » 

— « Ekleo eur c'han hor beuz klevet 
Hevel ouz hirvoud ar voualc'hed 

Pa c'hwitellont barz ar gwasked : 



K"*"»' 

Hag ar c'han-ze a lavare 

En gwerziou kaêr vel re aa nê : 

Enor ha meul da Wennole ! » 

— Ha pe gan eta, Bretouned 
Eo an hini hoc'h euz klevet 
War ar morcTiouez sall o loned ? 



ToN : En em gonsolit evit mad» 

Kristenien Breiz, bezomp joaus 
Rentomp holl gloar da Zoue, 
Hon advokad dirag Jezus 
Eo hon tad sant Gwennole, 
Dindan e zom trugarezus 
Kerzomp holl war zu an nê. 

Gwennole, abostol eürus 
Enor ha gloar Breiz-Izel, 
Dre eur vuhez rust ha poanius 
Oc'h en cm rentet santel 
Ni ive er bed trubuillus 
Ho heuillo bete mervel ! 

War an douar hag ar morio 
Barz en peb leac'h sikouret 
Nep ho pedo hag ho kalvo 
Gand eur feiz krev ha kaled. 
Ar verdidi hag o bago 
Rag an avel diwallet. 

DIouz an nevou, d'ho pugale 
Ho pennoziou digaset, 
Ni hoc'h asped, sant Gwennole 
Diwallet ar Vretoned : 
Kinniga reomp hor buhe 
Deoc*h-hu, paêron benniget I 

Choui hoc'h euz plantet ar c'henta 
Ar gwir feiz en Breiz-Izel 
Ha graet gant tud gwez ar vro-ma 
Kristenien vad ha santel : 
D'eoc'h-hu, hon faêron ar gwella, 
Ni vezo bepred fidel. 

Diouz lein an nev taolit evez 
War Vreiz, en amzer vreman : 
Dirag flem ho kalloudegez 
Peb droug a redo buan, 
Choui hon dougo d'al levenez 
Mirer ar Vro Breiz Vihan ! 



Adarre war dôn : Bale Ariur, 

Sethu ar c**han zo bet klevet 
En pevar c'horn Breiz benniget, 
Ar c'han neuz peb kalon skoet. 

Oa ket peurachuet ar sùn 

Pa oa paotred ha merc'hed kun 

O tond dre rozen ha dre rùn. 

O tond da Vontroulez, kear goz, 

Perlezen euz ar Baradoz, 

En he zrnonien sioul o repoz. 

Vel Gwennole, an abostol, 
Ar brezounek e komzont holl ; 
Deut int d'hen harz da vond da goll. 

Vid lida gouel mignoun Grallon 
Int diredet holl d'e bardon 
Karantez o bro 'n o c'halon. 

Ra ielo ar c'han-ma 'n eur brall 
A-dreuz da rouantelez Chall, 
A-dieuz da Vreiz ha d'ar mor zall !. . . 

MERVEL ! 



R 



(D'eün tiad-tud glac'haret gand maro eür mab). 



Me gar dindan skeud ar stered 
HeuUia koumoul en oabl stignet» 
— Bale d*an eneou poaniet.... 

(4r Bari Kellien), 



EiER gwez skuillit daerou, ha te hirvoud, avel, 
E-kreiz brud ar iaouankiz ez eo garo mervel ! 
Perag eta, Doue, genel ? 



Dond da zoufr var an douar, ha d'ar maro moned 
Pa ne ver barz ar vuhez med a-boan antreet, 
Aotrou Doue, peger kaled ! 

Mad awalc'h viche mervel var digouez ar gozni, 
Mez kouezout kreiz ar vuhez a zo digar ha kri, 
Pebeuz anken ha melkoni ! 

Choant hor beuz ni da lenva pa welomp o vervcl 
An evnik oa o paouez nijal 'meaz ar c'havel, 
Ha den na c'helle hen derc'hel ! 

Ar pez a dle c'hoarvezout a zo bet holl skrivct 
pn tu all d'an douar-ma pcb den a dle mone4 
Gand an Aotrou pa vez galvet. 

Rag c'hoant an Holl-Challoudeg a zo eur c'hoant houarn^ 
Hag an Ankou e-hunan 'zired diouc'h ar gwalarn* 
Raktal m'en deuz klevet e vam ! 

Mez gouzout a ra Doue petra en deuz d'ober, 

Mervel brema pe vervel goude eun hir amzer, 

Hor buhez vezo bepred ber ! 

Eun dakennik dour kouezet barz ar môr dizivez* 
Eun tam eurik o seni kreiz ar beurbadelez*, 
Eur munut kepken 'n eun deivez ! 






Duze, ebarz ar vered, eur bez a zo savet, 
Eur bez koant en meanerez, vel eun neizik pintet, 
Eno 'ma da viken kousket. 

Hag eur vam baour glac'haret a zeuio bep mintin 
D'her golo gand bokedou ha gand bleuniou lirzin 
Vel eledigou o c'hoarzin. 

Ha daoulinet d'an douar e kaso truezus 
Var-zu palez an Aotrou he c'hlem trugarezus 
Mesket gand daêrou ankenius. 

« Doue ! En da Varadoz ne c'heIHmp mui merv^j ! 
Me a gas d'id va feden var askell an avel, 
Saveta ené va bugel 1 >? 

BREUDEUR OMP ! 



Ein hiaith a gadwn 

Ein Ner a volwn ; 

Enw Brython, enw Cymro 

A baro tra bô byd. 

Hon iez a virfomp 
Hon Mestr a veulfomp ; 
Hano Breton, hano Kymro, 
A bado tra vô bed. 



ini uz an tu all d'ar môr ec'h arruomp, breudeur, 

J-i Eveld-oc'h omp mibien d'ar Chehied, hon zado 
Hon c'halounou zo par, daoust da vil vloaz gwaleur, 
Rag bet omp eun hevelep Brô I 



— Salud d'eoc'h, breudeur euz a du Breiz-Vihan, 
Unanomp hon dorniou gand an herder vrasa 

Rag gweach-all hon diou vro ne oant nemed unan 
Evel hon c'halounou brema ! 

A-UNAN 

— A-dalek an eur-ma hon broiou vô mignoun, 
Dorn ouz dorn ez efont a-dreuz d'ar c'hantvejo ! 
Karantez ar iez koz staget en hon c'haloun 

War bep enebour a dreac'ho ! 

DA-HUNAN ! 



GOUEL brema daêrou da zaoulagad 
Gouel gand ar geùz d'an amzer all ! 
Dond a ra d'az spcred, dre vagad, 
Sonjezonou euz a weach-all ! 
Na mignouniach, na liarantcz ! 
Kollet int er « stourm vid ar vuhez ». 
Gouel ! Ha huanad eur c'hlemgan, 
Rag brema ez out da-hunan ! 

Da dud paour, arru en o c'hozni, 
N'o deuz ken ahanoud ganto : 

Pell diouto, barz ar velkoni 

E renez deveziou c'houero. 

Hag an noz, cn da wele kaled, 

Tresek da vam a ia da spered, 

Ar vam da zougaz ken bihan. . . 

Mez brema ez out da-hunan ! 

Da-hunan ! Eur ger ien ha digar 
A skorn peb elven er c'haloun ! 
Eur ger a zizesper, a c'hlac'har, 
A zienez hag a spouroun. 



DA-HUNAN 85 



Hep eur mignoun aze, 'n az kichen, 
(Kaset int bet pell gand ar gwagen), 
Hep eur pâr en tu all d'az tan . . . 
1 En da gambr ien out da-hunan ! 

j Marteze teuio deiziou kaèroc'h, 

Eun heol dousoc'h, eun eur a vô, 
I Eur niare a garantez wiroc'h, 

) E-tal da dud, ebarz da Vro. 

Mez da c*hortoz, kan war da zelen 
Gwerziou siled dre greiz an anken ; 
Hirvoud war da stad eur c'hlemgan ! 
. . . Hen kana a ri da-hunan ! 

XXXIV 



D'AM ZAD HA D*AM MAM 



MA buhez a zo d*ac'h ; d'id-te, ma zad karet. 
Bepred war da vicher 'teuz 'vidoun labouret. 
Bepred honest ha fur, prizet gand da vroïz, 
War da ziskar-amzer ec'h out arru diskuiz. 

D'id, ma mam biniget, santel dirag Doue. 
E-pad bloaveziou hir 'teuz beillet warnoun-me. 
Madelezus evid peorien ha klanvourien, 
N'euz bet 'med meuleudi da skuilla war da benn. 

Kaér eo gweld daou bried, war digouez ar gozni, 
O 'n em garout 'n o joa evel 'n o melkoni. 
Kaèr e vô d'emp ive beza c'hoaz unanet, 
Eun deiz er Baradoz, — en korn ar Vretoned. 



■ 



1 

EIL LODEN 



SON BLOAVEZ MAD 



(TÔN anavezit) 



BLOAVEZ mad d'holl dud ar vro-ma, 
Bloavez mad digand Doue; 
Levenez d'ar re iaouanka 
D'ar re goz, iec^hed, buhe. 
D'ar mortolod bloavez pesked 
Ra vô leùn e rouejou ; 
D'al labourer, eost ha loèned, 
Ha peuri drù 'n e barkou. 
D'ar mevel, kaloun d'al labour, 
'Pad ar bloaz, eur vestrezik ;. 
D'ar plac'h a di kant scrvijour 
Ra dô buan eur gwazik. 
D'an tad, eur sac'h aour en arvel 
Evid prena bioc'h pe loé, 
Ra zeui d'ar vam, war an avel, 
Eun bern mad a vugale. 
D'ar person, parrez kristenien, 
Vel m'eo ar gwir Vretoned, 
Ra vezo an holl veleien 

En hon Bro gwir bastored. 
Ra nevo 'r Breizad, ar bloaz-ma, 
Madou 'n douar hag an ne, 
Ra gano 'r barz hep ehana 
Ar brezounek hag ar fe ! 

n 



AR ROZEN CHOEVET 



Roil on, vain days, foll reckless may ye flofw 
Since Hme hath reft whate'er my soal eDjoyed I 

(Btron). 

Ruillet ac'han, deziou gonllo, tec^het leun a zibled, 
Abaoue en deazan Amzer freget kementtra^blije d'am ene. 



Rozennik krâz, em zireten kavet 

Nag a gant a zonj lawen 
A zigasez d*am spered trubuillet 

Ha karget gand an anken ! 

Sonj a deu d'in. . . Me gare eur gudon, 
Fleuren hanv, goevet siouaz ! . . . 

An deiz hor boa unanet hon c'halon 
Falc*h an Ankou hon rannaz .... 

Sonj a deu d'in« . . Eur mintinvez lirzin 
Bréc'h ouz brec'h oamp o pourmen. . . • 

O pourmen iê penn da benn d'am jerdin, 
Eur voualc'hik du 'uz d'hon fenn ! . . • 

Sonj a deu d'in . . . Hag ar voualc'h a gane : 
« Daou c'hwantus, ia, 'n em garet, 

Gwall-ver ec'h eo deveziou ar vuhc, 
Ha pell an traou tremenet ! » 

Sonj a deu d'in . . . Ma dousik a blegaz 

Hag a dapaz eur rozen : 
« Kemer houma, 'mezi ; » hag e c'hoarzaz. 

Miret am euz ar fieuren. 

Sonj a deu d'in . , . Hag ar voualc'h a gane : 

c Ber eo ar vuhez, allaz ! • 
Neb a c*hoarze delun, demeurz a hirvoude. . . » 

Hag er c'hoat dôn e nijaz. 

Ma dousik paour zo brema er vered, 

En douar, tewal ha ien : 
He c'horfik glân d'ar pri zo 'n em vesket,. . . 

N'euz manet 'meJ ar rozen !. . . 



Marvet eo, ar plac'hik e doa bet ma c'halon, 
Vel eur vleuen, goevet e-kreiz he brava tôn ! 
Aboue, ma c'halon baour n'eo ket bet frealzet, 
Diouz ar beure d'an noz o ouela 'vên kavet. 

Avel iuJ er gv^ez braz, disken en he arched, 
Hiivoud 'n he skouarn varo klem he c'hwantus mantret, 
Hirvoud e glemvannou d'c zousik ar c'hoanta, 
Euz o ber garantez, tra zur, merk diveza !! 



III 



AR BUGEL 



BRAO eo gwel ar niôr kounnaret 
Brao eo an nev sklerijennet, 
Brao an noz, pa vez al loar splan 
O skuilla dre an oabl he zan. 
Brao int holl ! Mez pez a zo gwell 
Eo gwel drem digor ar bugel I 

Glân eo an crc'h e-kreiz ar goanv 
Glân ar bleuniou e-kreiz an hanv, 
Glân ar gHzen war ar spern-gwen 
Ha war delliou glaz ar wezen. 
Glân int holl ! Mez pez a zo gwell 
Eo daoulagad pur ar bugel ! 

Koant eo al lili, moan ha gwen 
O tigerri, penn e gorzen, 
Koant eo ar boton-aour, er prat, 
O leunia an ear a c'houez vad ; 
Koant int holl I Mez pez a zo gwell 
Eo chodigou ruz ar bugel. 

Flour ez eo dreist hoU an eostik, 
Flour eo saè wen an herminik, 
Flour eo ar c'hat bihan, tizet, 
Pa iê er c'hoat doun da guzet. 
Flour int hoU ! Mez pez a zo gwcll 
Eo niouez dudius ar bugel ! 

IV 



DIRAG BEZ EUR PLACH lAOUANK 



Kinniget d*an Aotroü Tiercelin, Bari, Rener an Hermine. 



The paths of glory lead but to the grave. 

Th. Gray. 

Gwenojennou ar gloar na gasont nemed d'ar bez. 



ME glev en tour ar gearik taoliou an Angelus, 
Me glev ar vesaerien o c'houitellat skiltrus, 
Hag al labourer-douar, o tond euz e barkou 
O teurel e ganaouen bete bolz an Nenvou. 

Steuzia ra brema peb tra en dremwel, tro war dro, 
Ha tam dre dam ar sioulder en em skuill war ar vro ; 
Na glever ken er maezou, nemed iouc'h er gawen 
Ha skrij an askell-groc'hen, barz an ear o tremen. 



Koulskoude, barz ar vered, en-dro d'an iliz koz, 
Me glev c*hoaz eun drouz bennag o sevel kreiz an noz : 
Ma skouarn a gleo mouezigou o tond euz ar beziou, 
Siouaz, trist ha hirvoudus vel kan an aveliou. 

Ama hini eun den koz o c'hervel e vibien 

Da zond d'heri dichadenna dre nerz eun oferen : 

Aze hini eur vaouez, marvet er fall-ober 

O teurel he malloziou d'ar bed ha d*he gwaller ! 

Duze, mouez eur gwaz iaouank, en kieiz e nerz kouezet, 
O c'hervel e vestrezik gand eun ton ankeniet 
'Vit 'n em unani er bez, vel ma westljont gwechall... 
Mez an dousik zo bouzar !... Paret 'deuz gand eun all ! 

Eur vouez dreist-hoU o sevel euz dônder an douar 
A zeblante d'in beza karget a wall-glac'har : 
Eur vouez dudius e oa, mez an daérou c'houerva 
E-giz d'eun deillen seac'het rea d'ezi krena... 

Gwechall e oa koant houma. Ebarz ar pardonio 
E selle eveuz out-i hoU bôtred-vat ar vrô, 
Ha pa 'n em gave dansou, na zibabet 'met-i :... 
Meur a waz a hunvreaz diouz an noz d'he dudi I 

Eun nozvez ien, o tistrei deuz ar bal, er gear vraz, 
Allaz ! ar plac'hik iaouank oa skoet gand ar pâz : 
Gwennaat reaz an diouchod oa bet ken rozennet... 
War eur gwele a boaniou e ma hi gourvezet. 

Marvet eo! Paour kcaz plac'hik, hag er bez diskennet. 
He c'horf ken drant zo roet evid boued d'ar prenved I 
N'euz chomet man diout-i nemed eur zonj koummus* : 
He mam hepken a hirvoud klemvanou truezus. 

Klera en az bez, plac'h iaouank ! Na glev den ac'hanoud 
Ar re az kare gwechall na glevont da hirvoud ! 
Den n'en euz sonj ac'hanoud,... mcd da vam glac*haret 
A zisprizez koulskoude vid dansou ha pôtred !... 



Mervel ec*h eo al lezen ! Hag ar merc'hed iaouank, 
Dibabet kreiz ho gened a gouezo ive stank ! 
Red-mad eo d'an dour heuilla e arouden merket, 
Red d'ar ieoten alaouret beza d'he zro falc'het.... 

D'EUR VESTREZ EÜN DEIZ 



Kaeroc'h eo vid an heol, pa bar 
Euz ar mintin war an douar. 
(Ar Bari Anuhel.) 



EVNiK, a nij a denn-askell 
Da doull ma frenestr deus buan., 
Me wel duze eun durzunel 
Hag hi o sellet war aman. 
Deus, evnik, ma roin d*id-te 
Eul lizerik vid ma mestrez ! 
Kê buan, hag euz ma ferz-me 
Ro d'ezi lé ma c'harantez. 






Red eo karout, ha nep na gar 
Klemmomp anezan, mignouned ! 
Pe louzou welloc'h d'ar glac'har 
Vid eun hunvre evurusted ?. . , 

VI 



SON AR JISTR 



BEZA meuz evet eur poudad, 
Tankerru ! Hennez a oa niad ! 
Koulz ha gwin-ardan ha gwin gwen, 
Hennez a zigas nerz d'ar penn ! 
Tankerru ! Hennez a oa mad, 
Me mize evet dek poudad I 



II 



Eur poudad jistr, ô gwella tra 
Vid freskaat an ene dua ! 
Eur poudad jistr zo eul louzou 
Hag a lak joa er c'halonou. 
Tankerru ! Hennez a oa mad, 
Me mize evet dek poudad ! 

III 

Jistr ar Breizad zo jistr bevus 
Hennez a lak an dud nerzus ! 

Jistr ar Bréizad eo ar gwella 
Challfer da gavout er bed 'ma. 
Tankerru ! Hennez a oa mad, 
Me mize evet dek poudad ! 

IV 

Pa zeuan da di eur Bretoun, 
Dirag ar jistr 'trid ma c'haloun 
Gand eun nebeudik miniouned, 
Eva jistr a zo permetet ! 
Tankerru ! Hennez a oa mad, 
Me mize evet dek poudad ! 



Hallo I Paotred ar festou kaer, 
Bezomp holl lawen ha seder ! 
Ar jistr a lak ar sperejou 
Da nijal tresek an nevou !... 
Tankerru I Hennez a oa mad, 
Me mize evet dek poudad ! 



VII 



SONNEN 

(le^i Gwened). 



ME gar èn eünik pa vouskan 
Hi dônieu kaer er c'hoct bic'han 
Henüel ag ür bugel lirzin 
Dibleg dezoc'h e vousc'hoerzin. 

Me gar ên oabl in hi c'hlasder, 
Er gorüenten in hi c'hrisder, 
Er vleuen goent, lan a c'hoec'h vat 
Im-misk iotenneu glas êr prat. 

Me gar c'hoac'h kals a dreu arall 
El lanneu dôn hag êr mour sall, 
Med ne oer hani ahanoc'h 
Er pec'h a garon kals muoc'h..,. 

Me gar ùr plac'h, — in tu pe du, — 
Lemm hic'h lagad, hi dichod ru, 
Skaon ec'h ê el ül logoden, 
Mistr hi c'horf el ür vogoden. 

Med men galon zou enkrec'heit 

Ha men deulagad disec'heit : 
N'em mes kin me mestrez amê, 

Siüec'h ! E maï dan gazel lé ! . . . 

— Ne chifet kiet, kreschenion vat, 
Konz ag a garantec'h zou mat. 
Gwa d'ên hani zer hi galon, 
Gwa d'ên hani 'viü divignon. 

TEIRVED LODEN 



1 



DINDAN AR CHOUANNEREZ 

(Barioneg), 



Kenta Rann 
Lê ar Chouan. 



AR Re-C'hlaz a drcc'he : en Breiz, dir, tan ha gwad ! 
Holl a lazent : ar verc'h, ar vam evel an tad, 
Truez 'bed ! Ar chouan oa enebour ar Gall, 
Vid e gerent, kleze, ha 'vid e di, tan-gwall ! 
War gearik Keranec'h ar Re-Chlaz oa kouezet : 
Keariz oa Chouanted, er c'hoat e oant kuzet, 
Mez gwragez ha merc'hed, chomet ebarz ar gear, 
A oa bet lazet holl gand ar brasa krizder. 

N. B. — Savet,am beuz ar barzoneg-ma, evid digas da zonj da gement 
Bretoun a lenno va levr gand petore nerz-kalon o deuz en em difennet hon 
tadou a-eneb gwaskerien ar vro. Ar Chouanted ne oant ket tud kriz ha 
droug evel ma kred eur re : tud diwar ar maez, bretouned vad e oant, ha 
difenn a reent obro gwella ma c'hellent eneb da zoudarded lacr an Dispac*h, 
e vize great ar Re-C'hlnz anezo. 

Mar komzan euz an amzer c'haro-ze, n'eo ket evid esaat hi adbeva, mez 
evid lakaat ar wirionez Iec'h ma rene kent ar gaou. 

Oc'h arruout er gear, lan ar Skour, pa welaz 
E wreg iaouank Liza astennet, hanter-noaz, 
War al leur-zi, ruziet gand he gwa^ o ruilla, 
E kouezaz d'an daoulin, hep herzel da c*harma. 
« O Liza, koantik paour ! Ni nevez eureujet... 
Ha brema da viken vid-oun ez out kollet ! 
O ! Na kaèra bloaziou, goude fin ar brezel 
Oan cn sonj da dremen ganid, ma zurzunel ! 
Ha sethu az kwelan hep buhez, disanvez, 
Beuzet ebarz da wad skuillet hep tam truez !... 
Me az venjo, m*hen tou, gand gwad kant enebour 
Ha kant all warnê c'hoaz, pe na vin ken Ar Skour ! 
Ra em c'hIevo Doue ! O ! perag n'am euz ket 
Dirag ma c'hleze dir, mestr ar seurt soudarded ! 
Me mije hen draillet, hen troc'het dre dammou 
Hen flastret, 'n eur drital, dindan zeùl ma boutou ! 
Mignouned ! Kouerien ! War-rog ! Bec'h d'ar Chlazed ! 
Deomp, venjomp 'n o gwad, gwad hon c'herent lazet! 
. . .Balc'h* eo ar chouanted ! D'an treac'h vel d'ar maro 
Eont en eur gana, en eur iouc'hal garo ! ! 



II 



Chouanted Keranec'h, barz lanneier Lanvc, 
A dizaz ar Re-C'hlaz, a gane 'n eur vale. 
Pell e oa diouz o sonj o dije 'r Chouanted 
Hardiegez awalc'h da zoned d'o zizet. 
Souezet braz chomjont pa zilammaz warno 
Pewar-ugent Chouan gant filc'hier, fuzullio. 



DINDAK AR CHOUANNEREZ IO7 



— « Doue ganemp ! 'meze, ha bec'h war ar Re-Chlaz ! » 
An emgam a zo stard : ar fuzuU vel ar vaz 

A zervich da ben-skod ; brema, mui a dennou, 
Mez taoliou gand ar falc'h, gand penn ar fuzulliou. 
Balc'h eo ar Chouanted, ha balc'h eo lan Ar Skour, 
Dirag o c'hlezeier a dec'h an enebour..., 
<i Laz c'hoaz, ha laz bepred ! ! Venjomp, ma mignoned, 
Hon zudou, hon c'herent gantê merzeriet!... » 
'Neil war-lerc'h egile ar Chlazed a gouezaz..., 
Koulskoude, dre eurvad, o mestr braz a dec'haz. 
Euz o zu 'r Chouanted o doa eun dek maro : 

— « Pedomp vid ar re-ma, kouezet evit o bro, 
A lâraz lan Ar Skour. Trugare da Zoue 

An euz hon sikouret da drec'hi ! Trugare ! 
Mez!... touez ar re-varo ar Mestr na welan ket. 
Ar Mestr... an ofiser an euz ma gwreg lazet ! 
Tec'het eo ! Deomp holl war e roudou, kouerien, 
Evel d'eul laer heuzus, ra vo torret e benn ! » 

— (( la ! 'me ar Chouanied. Deomp da heuill Ar Skour, 
Keid ma vô beo ar mestr^ vô beo an enebour I » 



III 



An noz en em gavaz ha ne gavchont netra : 
Sethu hint o tistrei d'ar gear, vid diskuiza. 

— « N'out ket venjet awalc'h, Liza, ma gwregik paour 
Vid penn ar Mestr refen an douar gand e aour ! » 

Mez petfia? Dor serret ? Moraillet eo e zor ?... 
Koulskoude, 'n eur guitaat 'noa hi lezet digor l 

— « En diabarz, 'me lan, e ma ma dor prennet. 
Gand piou ar foèltr, eta ? Piou zo aze kuzet ? 
Ene ma gwreg varo, ene ma gwreg Liza, 
Deuet e-kreiz an noz evid am spourona ! 

Nan, nan ! Liza ma gwreg a zo er Baradoz, 
Hag eneou ar sent na redont ket an noz. 
Respont, trubard kuzet, ha digor d'in ma dor, 
Pe me c'halvo keariz, ha neuze az krougor!... » 

— « 'N han Doue, respontaz eur vouez ien ha klemmus, 
Truez, Breton, truez ouz eun den gwalleürus ! » 

An nor a zigoraz, hag eno, war an treuz, 
lan a welaz eur gwaz drouglivet ha dineuz : 
War e vruched e oa kerden aour, koueor melen, 
Hag en dro d'e vanchou, galonchou arc'hant gwen. 

— « Ar muntrer!... hopaz lan. Sethu mestr ar Chlazed! » 
Hag e lammaz en ti gand e gleze zavet... 

Dija e stlej ar Gall dre e vleo, barz an ti, 
Ha gant bek e gleze 'ma o vond d'hen treuzi. 

— « Truez ! eme ar mestr, goulen a ran truez ! 
Dre benn da vam, da wreg, lez ganin ma buhez ! » 

— « Dre benn ma Lizaïk 'c'h euz c'hoant d'am zeneraat ? 
Gwalleürus! N'ouzez ket az peuz skuillet he gwad? » 

— « Siouaz !... Evor am euz... o tremen dre ama 
E laziz eur wreg paour o chom barz ar gear-ma. 

Da wreg e oa?... Glac'har ! Gret ec^h eo gând ma stad ! » 

— « Truez glaskez?... N'oun ket! An neb zo gwir Vreizad 
A dle derc'hel d'e lê : da laza 'moa touet ! 

Mez p'az kwelan disarm, da dreuza ve pec'hed... 

O Liza ! Em c'huzull : beza 'pô e varo ? 

Ma vô venjet da wad 'neuz skuillet ken garo ! » 

. . , • .D'an hevelep mare eul luc'heden dispar 

A sklerijennaz hoU, an nev hag an douar, 

Hag eur vouez dudius, e-krciz strak an taran 

Eur vouez plac'h... a lâraz : « Truez, truez 'vitan! » 

— « Ke, mestr ar Challaoued, ke endro d'az arme, 
'N hano ma gwreg lazet roan d'id ar vuhe ! » 

, , . Kreiz ar glao, an arne, ar mestr braz zo red£* : 
Beteg kear Montroulez d'an daoulam ez eo et.%.. 



EiL Rann 
Maro ar Chouan. 



Noz tewal, koumoul du. Eur vantell a c'hlac'har 
Mantell a ganv, a oa taolet war hon douar, 
War douar an Arvor ! Abaoue pewar bloa 
Vrezelle ouz Bro-Chall, rea d'ezi krena ! 

Noz tewal, koumoul du... Hanter-noz, pe war dro, 
En koat Hellez 'weled o redek skeudenno : 

4 

Greiz holl eur skrijaden, iouc'haden ar gaouen 

Reaz ekleo spontus barz an devalijen ; 

Raktal euz a bep tu, euz ar gwez, ar brousto 

Iouc'hadennou henvel zistonaz tro-war-dro. 

Ar skeudou 'n em gavaz asamblez, 'tal eur harz, 

A oa kleuzet ennan eun touU, en diabarz : 

An toull 'ze a gase d'eur c'hao dôn ha ledan, 

Ha peb skeuden, didrouz, en em ruzaz ennan. 

Na oa ebarz ar c'hao na kador, na gwele, 

Man, 'med eur bannac'h tan a groge 'n eur c'hoste. 

Ar Chouanted (hint oa) 'n o zav en dro d'an tan, 

O fuzulliou 'n o dorn, a gomze a emgan. 

Ar Re-C'hlaz oa er Vro, distruja reent hoU : 

Foen, ed hag avalou a gasent hi da goll... 

Ar merched a lazent, ar vugale veuzent, 

Re-goz ha beleien ha peorien a grougent, 

Poent e oa o argas, poent e oa skei eun taol 

Hag en eun emgan braz diski d'ê ar c'horol ! 

— « lan ar Skour, lavar d'emp petra dleomp d'ober, 
Te eo ar furra den en hon zouez, a dra skler. » 

— « Breudeur, eme Ar Skour en eur astenn e zorn, 
Ra vô devet betek ma diveza askorn, 

Mar n'ho kasan varc'hoaz eneb d'arme Vro-Chall I 
Daou vil ec'h omp hepken, mez an danvez a dal ! 
Da dreac'hi pe vervel ec'h efomp hoU varc'hoaz, 
Me hen tou, Chouanted, hag ama, war ar groaz ! 

— « War ar groaz e touomp ive ganid, Ar Skour I » 

— « Holl hon euz da c'houzanv euz kâs hon enebour, 
Ha pep hini 'hanomp 'n euz da venji unan ; 
Evidoun eo ma gwreg, hag her grin, mar gallan ! ü 

— « Ma zad o deuz krouget ! Ma mam o deuz lazet ! 

— Ma hoU bugaligou o deuz d'in dibennet ! 

— Em zi o deuz laket an tan, dec'h diveza ! 

— Breudeur, ni o venjo, a-benn varc*hoaz kenta ! 

— War ar groaz e touomp ! — Ha war hon feiz ive ! 

— Ra vo dir hon c'halon ! Trugare na true ! ! » 
Neuze, er c'hao tewal, o fuzulliou savet, 

Iouc'hjont holl asamblez : « Malloz war ar Chlazed ! » 



II 



« Arru armc ar Franz ! » lavare ar cliannad. 

. . . Mez traonien an Dourdu oa eno da dreuzat, 

Ha n'e doa tam diskred, rag n'ouvee ket hi 

Oa prest ar Chouanted da zond da stourm out hi. 

Biskoaz ne oa gwelet eul lec'h muioc'h ampar 

Vid skei war eun arme hag evid hi diskar. 

D'an traon, eun draonien voan, treuzet gand eun aven* 

En daou du, tosennou goloet a valen. 

Mil den, dindan Ar Skour en eun tu a guzaz, 

Ha mil all en tu all : pep hini sioul chomaz. . . 

Prest goude ar Chlazed *n em gavaz en donien : 

Raktal war bep tosen redaz eul luc'heden ! 

Daou vil denn a strakaz^ ha meur a zoudard Chall 

Gouezaz pcnn d'an douar, maro mik, hep finval. 

Ar re vane, spontet, ha tri mil e oant c'hoaz, 

War-zu an tosennou koulskoude a dennaz. 

Mez na oant vid biza, rag an holl Chouanted 

Kuzet dreg ar bal^n n'^llent bea gwele\, 

Neuze, vid na chomche Gall a-bed en buhe, 

Peb Chouan a grogaz 'n e Êilc'h pe 'n e gleze, 

Hag holl d'an daoulam ru, betek traon ar rozen 

E redchont 'n eur iouc'hal : Tor e ben, tor e ben ! 

Aman e tigoraz eur gann meurbed spontus : 

Ar gwad evel steriou, redaz war ar ieot druz ! 

Ar C*hallaoued zo balc'h : ar Vretoned ive ! . • . 

D*an divez, lan Ar Skour, o hijal e gleze, 

A lâraz : « Kenvreudeur, na c'hoanteet treac'hi ? 

Mar n'argaset ane, ar c'hanv, ar velkoni, 

A gouezo adarre war o tud, war o Pro ! 

War-rog ! Gand nerz-kalon, skoomp stard warnezo ! » 

O klevout mouez ar Skour, ar Vreiziz, a-nevez, 

A sko abouez divreac'h : trugarez na truez ! ! 

Dindan eur strons ken braz ar Challaoucd a dec'h : 

Ar Vreiziz o heurt c'hoaz : dalc'h, herminik, ro bec'h ! 

Prestik 'ma an arme didammet ha rannet, 

Ha kalz, o klask tec'hout, en aven zo beuzet. 

Na pebez lâz neuze ! . . . Tri c'hant hepken dec'haz 

Euz an tri mil zoudard a zeue d'hon argas ! ! 

Mar treac'haz Breiz-Izel, Glazed c*hoaz a chome, 

Hag o klevout e oa kannet eun darn ane, 

Ar jeneral kenta, e arme en Naoned, 

A gasaz dek mil den warlerc'h ar Chouanted. 

Ar re-ma, dizisfi, e oa e-kreiz eur c'hoat, 

tibri meren, ha rannet o bagad. 

Greiz holl, tennou fuzuU a strak en dro d'ezo... 

Malloz ! Kelc*hiet ec'h int ! Ar Chlazed war o zro I 

Dek mil Gall, armet mad, a zilam a bep tu 

Ha sethu lazerez o komanz er c'hoat du ! 

Ar Vreiziz koulskoude gand nerz en em zifenn 

Mcz o hardiegez n'all man vit o soutenn. 

Treac'het int a bep tu, diskloset o bagad. . , . 

Kalz a c'hellaz moned da guza kreiz ar c'hoat 

Mez Ar Skour a vanaz, ha gantan ugent all 

Evid merwel eno 'n eur argadi ar Gall. 

Mil den 'zeu d'o c'helc'hia : ar vaiounetezou 

A dreac'h war o filc'hier ha war o c'hlezeiou. 

'N eil warlerc'h egile ez int kouezet maro ! 

Na chom ken med Ar Skour ! 'N em renta a raio ?. . . 

Mez aze. . . dirak-ân. . . piou a wel ? Ar mestr braz, 

Da behini gwechall dre druez bardonaz ! 

Mez ar wech-ma varvo ! Ar c'hleze sklerijenn 

Hag ar mestr braz, treuzet, a gouez war an dachen. 

« An dro-ma out venjet, Liza, ma gwreg karet ! 

Bremaïk me az gwelo en palez an Drinded ! » 

Sethu bremaAr Skour ouz eun derven harpet 

O skei a zeou, a gleiz : den n'eo vit hen tizet. 

Brevet eo e vouc'hall ha torret e gleze. . . 

En treid eur Gall, Ar Skour a dapaz krog neuze, 

A frikaz d'han c benn, hag oc'h hen trei en dro, 

A daolaz d'an douar kant enebour maro ! 

Kounnaret ar Chlazed ma kred eun den hepken 

Dond da c'hoapaat ane ha da zerc'hel d'e penn, 

E saillont asamblez war 'r Breizad kalonus. . . 

Daoust d'ezan da veza kaled, gwevn ha nerms, 

Treuzet gand an taoliou lan Ar Skour a gouezaz, 

Ha gand e wad bervus ar mân briz a ruziaz. 

« Lezomp hen, 'me 'r Chlazed, lezomp ar gagnas-ze, 

Ra 'neo maro eur c'hi vel 'neuz bet e vuhe ! » 

. . . Ar Chlazed zo tec*het. Na chom ebarz ar c'hoat 

Nemed korfou maro astennet en o gwad. 

Ar Skour ive varve ! . . . Mez pa oa e ene 

War var da guitaat ar bed hag e vuhe, 

lan a zavaz 'n e zav, en eun taol diveza, 

Hag e leuskaz er c'hoat ar iouc'haden krisa 

E oe klevet biskoaz ! An deillou a hijaz 

Ha drek ar meneziou ar Chlazed a grenaz ! , . . 

Ar Sl^our zo adkouezet hed e gein war ar mân : 

«r Doue, pardôn ! j> mezan, . . Maro oa ar Chouan. 



»<»W^»>^^W^»WW»l 

LAER AN ENEOU 

(Bar:(oneg), 



DUZE, barz an deiz peurbadus, 
Leac'h ne c'hoev na ne varv netra, 
Bro lugernus ha dudius 
Leac'h 'ma an Eled o kana, 
Daou zant koz demeuz Breiz-Vihan, 
Sant Ervoan braz ha sant Herve, 
War o fenn kurunennou tan 
War muriou 'n Nev a valce. 



. * 
* * 



Buan ez eont en oabl skler 
Mez diouz sklerijen o zremmou 
Ha diouz bannou tan o zellou 
E weler mad, e tivuner, 
E komzont kalz eveuz an Ne 
Hag eun tammik euz Breiz ive... 






Arru int en penn ar bale, 
E-l^ac'h ^ ma pal^z sant Per 

A zo bet laket da borcher 
Evit digemer peb ene. 

— « Deomp e-barz, 'me sant Ervoan, 
N'en euz ket a brez warnezan. 

Dre eur faoutik euz an nor-veur, 
Sant Per a heuille dreuz d'an ne 
An eneou troc'het beb eur 
Gant falc*h houarn an Ankou gwe. 

— « DemaJ, eme an daou Vreizad, 
Demad d'e-oc'h, ô Simon-Per ! 
Ho tal zo du, hag ho lagad 

A zo nec*het ha diblêder ! » 

— « Allaz ! eme an abostol, 
Amzer dristoc*h na weliz ket 
Brema peb ene ia da goll, 

Ha ma alc'houez braz zo merglet !... 



* 



En amzer evurus gweachall, 
*Zigorcn frank ar porostall : 
Ar.geuz hag an oberou mad 
A rea zent ebarz pep stad ! 
Kant mil ec'h antreent bemdeiz. 
Pegen krenv oa neuze ar feiz ! 



* 



Mez brema an arvar* pounner 
A gwez war an holl sperejou, 
Hag ar re wenna a wekr 

A zo c'hoaz grizik, dre blasou !... 
Duhont, war zu ar mor, sellet, 
Euz douar ar feiz, Breiz-Izcl : 
Siouaz ! Breiziz zo fall troet, 
Et eo o feiz gand an avel ! 
Me na welan mui o tremenn 
Na bragou-braz, na chupen ver, 
Na koêf lien, na bleo melen, 
Ha me koulskoude ar porcher !... 






Mousc'hwarzin a reaz Ervoan, 
Hag o trei tresek an Nevo : 

— « Sell aze, sell, Perik bihan ! 
Ped Breizad a zo war eun dro ?... » 
Sant Per a oa ber e weled 

Rag liez e ouele, breman.... 
He lunedou an deuz tapet 
Evit gwelout pelloc'h rag-d'an. 

— « Petra I mezan, unan duze, 
Hag unan c'hoaz, ha tri, pewar, 
Ha dek warnê, ha kant ive !... 
Trubarderez a zo ; hep mar* ! 
Koulskoude,... uhel eo ar vur, 
Ha serret kloz ez eo ma dor I 
N'ouzan penaoz, nan, a dra zur, 
E c'hellont kavout eun digor ! » 

— « Ma I sant Per, respontaz Ervoan, 
N'bQ kzin pelloc'h 'n bo fâzi j 

Deut ganin eun tammik bihan, 
D'ar purgiïtor, deorap hon zri... » 



II 



DiskenriCt ez int en dounder 

Islounk a dan, leac'h a c'hortoz, 

Dre behini e tremener 

Araog moned d'ar Baradoz. 

Eno, millierou eneou 

Zo bet re wâg war an douar, 

A c'houzanv ebarz ar poaniou 

En eur c'hortoz sevel d'ar gloar. 

G' eiz-holl, o tond euz an draonién, 

E klevchont moueziou truezus, 

Moucziou o krena gand anken 

Hag o c'hervel trugarezus : 

— « Sant Ervoan, pacron Breiz-Izel, 

Klevet hon feden„ ni ho ped, 

D'e-oc'h ni a zo bet fiJel, 

Diouz ar poaniou-ma hon tennet ! » 

.... D'eun El a nije war c'hourre, 

Sant Ervoan a rcaz eur zin : 

« Dek Breizad a zougi d'an Ne : » 

A gemennaz. en eur c'hwarzin. 

An el 'n em daolaz en cn dounder, 

A zibabaz ar Vretouned, 

Hag o c'ha5az, dreist ar voger, 

En jerdln ap cvvirusted ![ 

Al laêronsi zo diguzet, 
Kavet al leac*h hag an amzer ; 
Sant Per a zo gwall gounnaret, 
Hag hen da gavout ar Salver ! 
Prestik goude ec'h arruaz 
Dirag an trôn aour hag arc'hant, 
E-leac*h e ma ar bamer braz 
Eled en dro o kana drant. 

— « Aotrou, 'me Ber, sethu ama 
An alc'nouez ho poa d*in roet : 
Perag prenna an nor, brema, 
P'eo-gwir ar vur n'eo ket serret ? » 

— « Petra zo, eta, Simon-Per ! . . . » 

— « Petra ? Laêron a zo en Nenv, 
Hag hep ma urz ec'h antreer. • . 
Me zonj an dra-ze zo re grenv ! 
Ma Aotrou, sethu hoc'h alc'houez, 
Ho porcher pellocli na chomin ! . . . » 

— « Hô I Sethu eun affer nevez, 
Eme Jezuz, en eur c*hwarzin. . • 
Piou eo al laêr, paotr an Nor-Vraz ? » 

— « Me eo, » *me eur vouez anvezet, 
Ha sant Ervoan en em gavaz. 

— « Ha ! Paèron mad ar Vrêtoned ? 
Eme Jezus. Na lârin mân ! » 

Vel ma groze an Abostol ... 

« Per, te ankoua, war ma welan, 

Te ankoua ar beachou hoU 

Hon beiiz great e-barz an Arvor 

Ha madelez ar Vretoned, 

Tud rust, mez kalonou digor (i) : 

Ho feiz koz ac'h euz ankouaet ! 

Mez, ma Fer paour, ne dalvez did 

Klask enebi ouz eur Breizad. . . 

Sant Ervoan an nevo *r gounid, 

N*ouzez ket eo bet advokad ?. . . » 

— a Gwir mad eo, » eme Ber, treac'het, 

Ha daerou e-barz e valven, 

E pokaz d*Ervoan benniget, 

Vid ober ar peoc'h da viken. 

Hag hen da redeg adarre 

Tresek e zor, e leac'h karet, 

Rag ar re-varo a skoe, 

Souezet na zigored ket. 






Abaoue, pa glev Per, duze, 
Eur iouc'haden a blijadur, 
E lavar : « Ha c'hoaz eun ene, 
Eur Breizad o vont dreist ar vur ! 
Holl e teufont, gwelet e vô 
Gand eun advokad evel-d'an . . . 
Evurus c'hoaz n'e deuz peb brô 
Eur zant Ervoan evel heman ! ! » 



(i) 'Barz ar c'hontaJennou koz, e vez aliez l.;varet eo bet deut a-wechou 
Hon Zaiver ba sant Per da vale dre Vreiz-ïzel. 

KLEZE DIR AR VRETOUNED (0 



(D'ar Bretoun an izin Anatole Ar Braz) 



Carai 'r Brython cleddyf ei dad a'i daid. 

(Ar Bar:^ Islwyn) 

Ar Breton a gare kleze e dad hag e dadiou. 



'Meaz ar c*hwin, o kleze dir 
Hon tadou, ar Vretouned ! 
Tan ha gwad ! Brezel ha tir* I 
War ar bed ac'h euz renet ! 
Pa lugernes 'n o dorniou 
Vel aérouant* an iferniou, 
E rede an enebour 
... Plouzennigou war an dour ! 

Da lugem, o kleze dir, 
Ouz bannou 'n Heol oa henvel : 
Garo, lem, pounner ha hir 
E c'hwibannes en avel ! 



(i) Kent kimiadi gand al lenner, e lakean ama c'boiUS eur wers all, Qn 
enor d*{(r VretQun«d koZ} hoo tadou mad, 



' ' f 

Pa skoes ebarz ar gâd, 
Ar pennou ruille da vad 
Henvel ouz bleùn eur wezeù 
Sklabezet gand an ezen. 

Da bonen, o kleze dir 
Hon tadou ar Vretouned, 
Oa blerumet, evid gwir, 
War bennou ar Challaoued I 
Arzur hag ar gwaz Morvan 
Nomenoê hag Alan, 
Ganid, dirag Breiz-Izel, 
Oa mogeriou divarwel ! 

En da c'hwin, o kleze dir, 
Pell amzer zo out kousket. 
Tan ha gwad ! Brczel ha tir ! 
Spountus out manet bepred, 
Vel eul leon, pa repoz 
Er c'hoat doun, e-kreiz an noz ! 
Ret ket a drouz en e dro, 
Al leon n'eo ket maro !.... 

Aêrouant 

Argad , 

Argadi 

Arvâr < 

Arvez 

Aven 

Balc'h 

Bro-Gemri pe Kambri , 

Kalounder 

Koummus 

Deraou , 

Deraoui 

Dispi 

Divent 

Divez 

Dizivez 

Drem 

Frealz 

Frealzi , 

Glân 

Gldnded , 

Gwalarn pe Gwalorn. 
Gwarez , 



Monstre. 

Combat. 

Combattre. 

Doute. ■ 

Signe. 

Rivière. 

Fier, brave. 

Pays de Galles. 

Nation. 

Courage. 

Vague, flottant. 

Commencement. 

Commencer. 

Sans espoir. 

Sans mesure. 

Fin. 

Sans fin. 

Face, visage. 

Consolation. 

Consoler. 

Pur. 

Pureté. 

Nord-Ouest. 

Protection, 

Iverzon. . . . 

Mdr 

Tir 

Tonkadur • . 
Toud 



Désert. 

Précipice. 

Sans fond. 

Irland^. 

Doute. 

Eternel. 

Eternité. 

Espoir. 

Harpe. 

Terre. 

Destin. 

Hibou. 

